پێداچوونەوەیەکی رەخنەگرانە بە تینۆی کاوەی ئاسنگەر – ئازادیی کۆمەڵگە\nماڵه‌وه/گۆشه‌ی ئازاد/پێداچوونەوەیەکی رەخنەگرانە بە تینۆی کاوەی ئاسنگەر\nپێداچوونەوەیەکی رەخنەگرانە بە تینۆی کاوەی ئاسنگەر\nبە گوێرەی روانگەی باو، مێژووی نەورۆز دەگەڕێتەوە بۆ تینۆی کاوەی ئاسنگەر و راپەڕینی کوردان لە دژی زوڵم و ستەمی زوحاک، بەڵام لە راستیدا، ئەوە تەنیا ئەفسانەیەکە کە لەلایەن هەڵبەستوانی فارسەوە، فردەوسی، داڕێژراوە و، هیچ پێوەندییەکی بە مێژووی نەورۆزەوە نییە. بەگوێرەی سەرچاوە مێژووییەکان، پاش شکەستدانی ئاشوور و دامەزراندنی ئیمپڕاتووری ماد، زاگرۆس نشینان ئاگریان کردووەتەوە و ئەو سەرکەوتنەیان پیرۆز کردووە. لەو شەڕەدا، "کیاکسار" رێبەری مادەکان بووە، نەک کاوەی ئاسنگەر. پتر لەوەش، کیاکسار هاوپەیمانی لەگەڵ پادشای بابل "نابۆ پۆلاسار" بەستووە و، بە دوو قۆڵی هێرشیان کردووەتە سەر پێتەختی ئاشوور: نینەوا. واتە لەو شەڕەدا کەسێکی فارسی تێدا نەبووە بە نێوی "فەرەیدوون" کە فەرماندار و باڵادەستی مادەکان بووبێت. هەڵدانەوەی ئەم راستییە مێژووییە، مژاری ئەم بابەتە کورتە پێکدێنێت.\nبەگوێرەی باوکی مێژوو، "هیرۆدۆت"، ئاشوورەکان بۆ ماوەی ٥٢٥ ساڵ بە سەر گشت ئاسیای باکووردا حاکم و خونکار بوون. خونکارێتییەک کە لە گۆڕ زۆربەی سەرچاوە مێژووییەکان بەڕێبازی ئاگروئاسن و کۆمەڵکوژی ساڵانە بەڕێوە چووە. پاش شۆڕشی مادەکان لە دژی ئەو دەسەڵاتە ستەمکارە، بەباوەڕی هیرۆدۆت، گەلانی دیکەی ژێردەستی ئیمپڕاتووری راپەڕیون و خۆیان رزگار کردووە. سەرەڕای ئەوەی کە پاش ئەم راپەڕینانە، دەسەڵاتی ئاشوور بە دەورووبەری شاری نینەوا سنووردار بووەتەوە، وێدەچێت کە دەوڵەتی ئاشوور بەردەوام کێشەی بۆ دراوسێکانی دروست کردبێت. جا بەو هۆیە لە ساڵی ٦١٢ی پ. ز، کیاکسار، یەکێک لە سەردارانی ماد، کە بە "هووەخشەترە"ش ناو براوە، لە گەڵ پادشای بابل، نابۆ پۆلاسار، رێک کەوتووە و دوو قۆڵی هێرشیان کردووەتە سەر شاری نینەوا، پێتەختی ئاشوور. لەو هێرشەدا، سوپاکانی ماد و بابل بۆ هەمیشە کۆتایی بە دەسەڵاتی ئاشوور دێنن و، پادشای ئاشوور بە نێوی "سین شار ئیشکوون" دەکووژن.\nبەباوەڕی مێژوونووسی رووسی، "دیاکۆنۆڤ"، ئەوە خاڵێکی وەرچەرخان بوو لە مێژووی مادەکاندا. چونکە لە پێشوودا هەتا سوپای هێرشەبەری ئاشوور لێیان نزیک دەبووەوە، مادەکان گوندەکانی خۆیان بەجێ دەهێشت و بەرەو بەرزاییەکان پاشەکشێیان دەکرد. بەڵام لەو ساڵەدا، پاش ئەوەی کیاکسار مادەکانی لە دەوری خۆی کۆکردبووەوە، هێرشێکی یەکلاییکەرەوەی کردە سەر دوژمن و، لە نێو قەڵاکانیاندا لە ناوی بردن. پاش ئەو سەرکەوتنە، کە لە رێکەوتی ٢١ی مارسی ٦١٢ دا بووە، مادەکان ئێمپراتووری خۆیان دادەمەزرێنن و هەموو ساڵێ ئەو رۆژە وه‌كو سەری ساڵی نوێ جەژن دەگرن: نەورۆز. (پاش شکەستەدانی مادەکان لە ساڵی ٥٥٠ی پ. ز، پارسەکان نەورۆز لە مادەکانەوە رادەگوازنەوە نێو چاندی خۆیان).\nکۆتایی هێنان بە ئێمپڕاتووریی تاپازی ئاشوور، کە ماوەیەکی زۆر بەسەر قوڕنەی ئاسیادا خونکاری کردووە، وێدەچێت بۆ ماوەیەکی زۆر بووبێت بە هێمای قارەمانێتی و هەوێنی شۆڕشی گەلانی ژێردەست. بۆ وێنە، پاش هێرشی عەرەبەکان بۆ هەرێمی "ناوچۆمان" و شکەستدانی دەوڵەتی ئێران، کە لەگەڵ خۆیدا شەپۆلێک لە بەعەرەباندنی گەلانی ناوچەکەی هێناوە، هەستی نەتەویی کەسانێکی بزواندووە. یەکێک لەو کەسانە هەڵبەستوانی بە توانای فارس، فردەوسی، بووە. لەگەڵ بینینی تواندنەوەی چاند و کلتوری فارس، فردەوسی هەوڵ دەدات مێژووێک لە قارەمانێتی و بەرخۆدانی گەلانی ناوچەکە لە دژی دەسەڵاتی دەرەکی وەبیر خوێنەرانی بێنێتەوە و هەستی راپەڕین لە ناخیاندا ببزوێنێت. بەو ئامانجە، هەڵبەستوانی فارس دەگەڕێتەوە بۆ راپەڕینی مادەکان لە دژی ئیمپڕاتووریی ئاشوور کە بەگوێرەی هیرۆدۆت، هێمای سەرهەڵدانی گەلانی ژێردەست بووە لەدژی ستەمی داگیرکەران. بەڵام بە هۆی ئەوەی کە فردەوسی، لەلایەکەوە هەڵبەستوان بووە نەک مێژوونووس و، لە لایەکی ترەوە، نەتەواژۆیەکی فارس بووە، دیمەنێکی تەواو جیاوازمان لەو راپەڕینە و جەژنی نەورۆز بۆ دادەڕێژێت.\nیەکەم: سەرداری مادەکان و دامەزرێنەری ئێمپڕاتووری ماد، کیاکسار، دەکات بە کاوەی ئاسنگەر. بەو پەڕی رێزەوە بۆ پیشەی ئاسنگەری، بەڵام ئەم کارەی فردەوسی شێوزاێکە لە "دابەزاندنی مێتۆدیک"، کە لە خۆیدا کێشەیە. بەڵام کاتێک کە دەبێت بە دابەزاندنی "ئەوانیدی" لە پێناو هەڵکێشانی "خۆ"دا، ئەو جار تەواو دەبێتە هەنگاوێکی چەواشەکارانە. بەڵام بۆ دابەزاندنی ئەوانیدی لە پێناو هەڵکێشانی خۆ؟ چونکە لەو راپەڕینەدا کەسێکی فارسی تێدا نەبووە بەنێوی فەرەیدوون، فەرەیدوونێکیش کە وه‌كو فەرمانداری کاوەی ئاسنگەر دەوری گێڕابێت.\nدووهەم: فردەوسی پادشای ئاشوور، سین شار ئیشکوون، دەکات بە زوحاک و دوو ئه‌ژدیهای مرۆڤخۆریش دەخاتە سەرشانی. ئەوە لە کاتێکدایە کە هیچ بەڵگەیەکی مێژوویی لە بەر دەستدا نییە کە باس لە ئەژدیهاکانی سەر شانی سین شار ئیشکوون بکەن. ئەڵبەت لێرەدا شیانی هەیە فردەوسی ویستبێتی دیمەنێک لە ستەمی پادشاکانی ئاشوور بخاتە بەر دەستی خوێنەر. چونکە، هەر وەک باسمان کرد، فردەوسی مێژوونووس یا تێۆریسییەنی رامیاری نەبووە. هەڵبەستوانێک بووە کە بە مێتۆدی خۆی و لە روانگەی نەتەوەیی خۆیەوە رووداوە مێژووییەکانی داڕشتووەتەوە. جا بۆیە لەم سۆنگەیەوە زۆر جێگای رەخنە نییە.\nسێهەم: کاتێک کە سوپاکانی ماد و بابل شاری نینەوایان داگیرکرد، مادەکان ئەو شارە بۆ سوپای بابل "بە جێ دێڵن" و، بەرەو هەرێمە شاخاوییەکان دەگەڕێنەوە. (ئەو کاتەش هەر خەریکی مێرخاسی بوون!). بەڵام کاتێک کە فردەوسی ئەو رووداوە دادەڕێژێتەوە، مرۆڤ وا هەست دەکات کە کاوەی ئاسنگەر، واتە کیاکسار، دوودەستی تاج و تەختی پادشایی "پێشکەش" بە فەرەیدوون، واتە نابۆ پۆلاسار، کردبێت. ئەم شێوازە لە داڕشتنەوەی رووداوێکی گرنگی مێژوویی هیچ جیاوازییەکی لەگەڵ چەواشەکاریی پەتی نییە. چەواشەکاریی پەتی، چونکە هەموو بەڵگە مێژووییەکان باس لەوە دەکەن کە هەتا ساڵی ٥٣٩ی پێش زایین، واتە ٧٣ ساڵ پاش ئەو رووداوە، بابل دەوڵەتێکی سەربەخۆ بووە و هیچ رنگێکی فارسبوونی پێوە نەبووە. (لە ساڵی ٥٣٩ی پێش زاییندا، کوروش شاری بابل دەگرێت، بەڵام بە پێچەوانەی مادەکان کە لە نینەوا پاشەکشێیان کرد، ئەو پاشەکشێ ناکات و شارەکە دەخاتە سەر ئیمپڕاتووری پارس).\nبەڵام پرسیارەکە لەوەدایە کە چۆن ئەم نەزیلەیە هاتووەتە نێو مێژوو و وتاری رامیاریی کوردەوە و، باڵی بەسەر ناسنامەی نەتەوەیی ئێمەدا کێشاوە. یەکەم کەسی کورد کە تینۆی کاوەی گوازتەوە "شەڕەفخانی بیدلیسی"، میری بیدلیس بووە. بەڵام لەوەش گرنگتر، شەڕەفخان رەگەزی کوردی بۆ ئەو لاوانە گێڕاوەتەوە کە چێشتکەری زوحاک لە باتی مێشکی ئەوان، مێشکی مەڕی داوە بە زوحاک و، ئەو لاوانەش خۆیان لە شاخەکاندا شاردووەتەوە و پاشان نەتەوەی کوردیان پێکهیناوە. واتە بەگوێرەی ئەم نەزیلەیە، مێژووی ئەو کەسانەی کە ئێستا بە "گەلی کورد" ناسراون هەمووی ٢٦٣٨ ساڵە. ئەوە لە کاتێکدایە کە لێکۆڵینەوە شوێنەوارناسییەکان هەموو لە سەر ئەوە کۆکن کە زاگرۆس نشینانی باکووری ناوچۆمان ٩٠٠٠ ساڵ پێش زایین، بۆ یەکەم جار لە مێژووی مرۆڤایەتیدا، شۆڕشی کشتوکاڵیان کردووە.\nشەڕەفخان لە سەدەی شازدەی زاییندا ژیاوە و، سەرەڕای ئەوەی کە لە هەردوو دەرباری پادشای ئێران و سوڵتانی عوسمانیدا کاری کردووە، بەڵام وێدەچێت دەستی بە سەرچاوەی پێویست نەگەیشتبێت هەتا راستییەکان دەربخات. بەڵام ئەوەی کە جێگای رەخنە و سەرسووڕمانە ئەوەیە کە بۆچی دەبێت لە سەدەی بیست و یەکەمدا، کە بە سەدەی زانست و تێکنیک ناسراوە، هیچ هەوڵدانێکی قایم نەکرابێت بۆ راستکردنەوەی ئەم چەواشەکارییە؟ ئەگەر ئەفسانەی کاوە لە داڕشتنی ناسنامەی کورددا مژارێکی خۆ لێ لانەدەرە، وه‌كو ئەفسانەی "ویلیام تێل" لە داڕشتنی ناسنامەی نەتەوەیی "سویس"دا، مرۆڤ دەتوانێت بیرێکی دیکەی لێ بکاتەوە، بەڵام ئەگەر نا، ئەو کات مانەوەی ئەم چیرۆکە لە نێو وتاری نەتەوەیی کورددا پاشقول لە خۆدانە و بەس.\nئەگەر چاوێک لە کۆمەڵگه‌کانی سویس بکەین، دەبینین ئەفسانەی ویلیام تێلی ئەوان زۆر هاوشێوەی کاوەی ئاسنگەرە. ئەڵبەت بە پێچەوانەی کاوە، کە لەلایەن "ئەوانی دی"یەوە بۆ کورد داڕێژراوە، سویسییەکان بەدەستی خۆیان ئەو ئەفسانەیان داڕشت. هۆیەکەشی ئەوە بوو کە هیچ شتێکی هاوبەشیان نەبوو لەسەر پانتای راستەقینە کە تێیدا یەک بگرن: نە زمانی هاوبەشیان هەبوو، نە چاندی هاوبەش و نە مێژووی هاوبەش. چونکە بەسەر زمانەکانی ئاڵمانی، فەڕانسەوی، ئیتالیایی و رۆمانسکدا دابەش بوون و، ئاخافتوانانی هەریەک لەو زمانانەش پێکهاتوون لە ئایینەکانی کاتۆلیک و پرۆتێستان. لە لایەکی ترەوە، نیشتمانی سویس بەسەر ٢٦ کانتۆنی جیاوازدا دابەشە، کە هەر یەک لەو کانتۆنانە داب و نەریت و زاگۆنی خۆی هەیە. بەو چەشنە، نەبوونی جومگەیەکی هاوبەشی نەتەوەیی لە سەر پانتای راستەقینە، سویسییەکانی مەجبور بە پەنابردن کرد بۆ دونیای ئەفسانە و هێماکان، کە لەوێدا پێکهاتەیەکی هاوبەش داڕێژن: نەزیلەی ویلیام تێل.\nلە راستیدا، ئەوە گرنگی هێما و سیمبول دەردەخات. نیشانی دەدات کە چۆن لە هەندێک شوێندا، پێکهاتە هێمایی و داڕێژراوەکان لە فاکتە کۆمەڵایەتییەکان بەهێزترن. هۆیەکەشی لەبەرچاوە. چونکە پێکهاتە داڕێژراوەکان بوونێکی بابەتییان نەبووە، یان بە وتەیەکی تر، چونکە "سەربەخۆ لە کات و شوێن" هەن؛ بە درێژایی مێژوو، لە دەرەوەی کات و شوێندا، مرۆڤەکان دەتوانن خۆیانی تێدا ببیننەوە. بەڵام بە پێچەوانە، چونکە فاکەتە کۆمەڵایەتییەکان بوونی بابەتییان هەیە و هەن، کەسانێک دەبن کە لە هەندێک شوێندا پەسەندی ناکەن و، لە هەندێک کاتیشدا، نکوڵیشیان لێ دەکەن تەنانەت. بەڵام ئەگەر رووناکبیر شتە راستەقینەکان نەبینێت و بۆ کۆمەڵگه‌ی رووماڵ نەکات، ئەدی ئەرکی رووناکبیر چییە؟\nپێش ئەوەی بابەتەکە تەواو بکەین، پێویستە ئاماژە بە جیاوازییەکی تری نێوان ئەفسانەی ویلیام تێل و کاوەی ئاسنگەر بکەین؛ بێجگە لەو جیاوازییەی کە ئەوەی یەکم لە لایەن خۆ و ئەوەی دووهەم لە لایەن ئەوانیدیەوە داڕێژراون. کاتێک کە دەڕوانینە مێژووی سویس، دەبینین کە کۆمەڵگه‌کانی ئەو وڵاتە بەباشی خۆیان ناسی، زانیان کە هیچ شتێکی هاوبەشیان نییە لەسەر پانتای راستەقینە؛ ویلیام تێلیان داڕشت هەتا لە دەوری وی کۆببنەوە و، لە هەمبەر هێزی دەرەکیدا یەک بگرن. بەڵام سەرەڕای ئەوەی کە گەلی کورد خاوەن نیشتمان، زمان، چاند، مێژووی هاوبەش و، تەنانەت رووداوی راستەقینەی نەورۆزە، بەڵام ئەفسانەیەک گەورە دەکاتەوە کە ئەوانیدی بۆیان داڕشتووە و، تێیدا خۆیان وه‌كو باڵادەست و فەرماندە تێخستووە و، ئەویشیان وه‌كو ژێردەست و سەرباز بچووک کردووەتەوە. جا سەیرەکەی لەوەدایە کاتێک کە کورد بە شانازییەوە تینۆی کاوە دەگێڕێتەوە، بەشەکەی فەرەیدوون دەقرتێنێت. کاتێکیش کە فارسەکان بە ڕووداوەکەدا دەچنەوە، فەرەیدوون گەورە دەکەنەوە و رەخنەی کورد دەکەن لە مەڕ خۆ لادان لە فەرەیدوون و دەوری فارمانداری فارسەکان.\nبە بۆچوونی من، ئەوە یەکێک لەو بەڵگانەیە کە گوزارە لە خۆ نەناسینی کورد دەکات وه‌كو نەتەوە. چونکە ئەگەر کورد خۆی ناسیبایە و شارەزایی بەسەر مێژووی خۆیدا هەبایە، لە بری زه‌ق کردنەوەی جومگەکانی ناسنامەی نەتەوەیی خۆی، بۆ چوارچێوەیەک نەدەگەڕا کە خۆی تێدا پێناسە بکاتەوە، ئەویش چوارچێوەیەک کە نەتەواژۆیەکی فارس بۆی داڕشتووە. بەڵام پرسیارەکە لەوەدایە: ئەدی هەتا تۆ خۆت نەناسی و سنوورەکانی خۆت لەگەڵ ئەوانیدی دا دیاری نەکەی، چاوەڕێی چی لە ئەوانیدی دەکەی کە بڵێن ئەوە سنوورەکانی تۆن و ئێمە دانی پێدادەنێین و ڕێزمان بۆی هەیە؟\nبە باوەڕی من، یەکێک لە کێشە سەرەکیەکانی گەلی کورد خۆ نەناسینە وه‌كو نەتەوە. ئەم کێشەیەش یەکێک لەو هۆکارانەیە کە هەتا ئێستا بووەتە هۆی نکوڵیکردن لە گەلی ئێمە وه‌كو پێکهاتەیەکی جیاوازی نەتەوەیی، هەم لەلایەن وڵاتانی دراوسێ و هەمیش لەلایەن دونیای دەرەوە. چونکە تۆ چەندە خۆت بناسی، هەر ئەوەندەش، دانت پێدادەنرێ؛ تۆ چۆن خۆت بناسی، هەر ئاواش، دانت پێدادەنرێ.\nمژاری نەورۆز و چۆنییەتی راپەڕینی مادەکان تەنیا بابەتێک نییە کە سەلمێنەری خۆ نەناسینی کوردە وه‌كو نەتەوە. بابەتی دیکە زۆرن کە هەموو گوزارە لەو راستییە دەکەن و راڤە کردنیان مژاری ئەم بابەتە نییە. سەرشاخ بوونەوەی کورد لەگەڵ دونیای سەرمایەداری تەنیا یەک وێنەی دیکەی ئەم راستییەیە. چونکە ئەگەر کورد خۆی ناسیبایە و بیزانیبایە چەندەی هێز هەیە و کەماسییەکانی چین، خۆی لە قەرەی کارێک نەدەدا کە بە یەکێتی سۆڤییەت و چین و ڤیێتنام نەکرا. جا بۆیە لە کۆتاییدا دەڵێین:\nبڕۆ خۆت بناسە ئەی نەتەوەی کورد،\nهەتا وه‌كو نەتەوە، دانت پێدابنرێت.\nنە وەک خێڵ و پاسەوانانی سەر سنوور!\n See Mann Michael, The Dark Sides of Democracy: Explaining Ethnic Cleansing (Cambridge: Cambridge University Press, 2005) p. 40. Also, Van De Mieroop Marc, A History of the Ancient Near East (Oxford: Blackwell, 2004) p. 230-31-33.\n Herodotus, Histories (Hertfordshire: Wordsworth, 1996) p. 46.\n دیاکۆنۆڤ، ایگور. میخائیلوویچ. تاریخ ماد (تهران: انتشارات علمی و فرنهنگی، ١٣٨٨) ص ٢٤٨.\n Herodotus, 1996, p. 46.\n بیدلیسی شەڕەفخان. شەڕەفنامە: مێژووی ماڵە میرانی کوردستان، چاپی سێهەم، وەرگێڕانی مامۆستا هەژار (هەولێر: ئاراس، ٢٠٠٦) لاپەڕی ١٩-٢٠-٢١.\n Ucko and Dimbleby 1969; Berg and Protsch 1973; Wright 1969; cited in Izady, 1992: 23-4.\n Linder Wolf, Swiss Democracy: Possible Solutions to Conflict in Multicultural Societies, Third Edition (New York: Palgrave McMillan, 2010) p. 20.\nبه‌ره‌ى ديموكراسى گه‌ل، پێتڤيه‌كا دێرۆكى و ڤه‌ژه‌نا ژيانێ، بۆ ڤێ قوناغێ ل باشورێ كوردستانێ…!!\nشاری سەردەشت قوربانیەکی دیکەی شەڕی کۆنەپەرستانە\nناوچە دابڕێنراوەكان و په‌رله‌مانی كوردستان\nژنه نیشتمانێکی ڕۆژئاڤا


گۆڵد کۆست - ویکیپیدیا، ئینسایکڵۆپیدیای ئازاد\nدیمەنێکی شار لە ڕیگای دەریای گۆڵد کۆست\n28°1′0″S 153°24′0″E / 28.01667°S 153.40000°E / -28.01667; 153.40000پۆتانەکان: 28°1′0″S 153°24′0″E / 28.01667°S 153.40000°E / -28.01667; 153.40000\n591,473 (2010) (6)\n٩٧٢/km2 (٢٬٥٢٠/sq mi)\n٤١٤٫٣ km2 (١٦٠٫٠ sq mi)\n٩٤ km (٥٨ mi) SSE of بریزبێن\nشاری گۆڵد کۆست\nناوچەی دەنگدانی ئەڵبێرت، ناوچەی دەنگدانی برۆدواتێر، ناوچەی دەنگدانی بۆرلێی، ناوچەی دەنگدانی کۆڤارت، ناوچەی دەنگدانی مێرمێید بیچ، ناوچيی دەنگدانی موودگیرابا،\n63 °F ١٬٢١٨٫٢ mm\nبوورجە بەرزەکانی کەناری سورفێرز پارادایس Surfers Paradise لە گۆڵد کۆست\nگۆڵد کۆست (بە ئینگلیزی: Gold Coast) بە مانای کەناری زێڕین یەکێکە لە شارە تووریستیەکانی ئوسترالیا لە ویلایەتی کوینزلەند.\nئەم شارە لە کۆتا خاڵی باشووری ڕۆژاوای ئەم ویلایەتە و هاوسنووری ویلایەتی نیو ساوت وێلز.\n١ لە بارەی گۆڵد کۆست دا\n٢ ناوچە و شارۆچکەکانی\n٣ کەناراوە بەناوبانگەکانی\n٤ گەشتیارگە سرووشتیەکان\n٥ شاری یارییەکانی\nلە بارەی گۆڵد کۆست دا[دەستکاری]\nگۆڵد کۆست لە کەنارەکانی ئۆقیانووسی ئارام دا بنیاد نراوە و بەم هۆیەش درێژاییەکەی لە باکوورەوە بۆ باشوور زۆر زیاترە لە پانیەکەی. ئەم شارە لە ڕۆژهەڵاتەوە لەگەڵ ئوقیانووسی ئارام و لە ڕۆژاواشەوە لەگەڵ زنجیرە چیایەکی گەورەی دابڕێنەر و لە باشووریشەوە لەگەڵ ویلایەتی نیو ساوت وێلز و لە باکووریش لەگەڵ بریزبێن هاوسنوورە. شارەکە کەش و هەوای نیمچە [[هێلی ئیستوا|ئیستوایی] هەیە.\nگۆڵد کۆست لە کۆنەوە ژینگەی خەڵکی خۆجێیی ئوسترالیا بووە. بەڵام پرەسەندنی شارنشینی تێیدا دەگاتەوە سەدەی بیستەم کە بە هۆی سرووشتی گەشتیاری زۆر، بۆتە ناوەندێکی خۆشگووزارەنی دەوڵەمەندەکانی بریزبین و بە فرۆشتنی مڵک و زەوی و بنیادنانی بینای بەرز، ئاوازە و گەشەی بەرچاوی هەیە.\nئەمڕۆکە گۆڵد یەکێکە لە ناوچە خێرا گەشەکەرەکانی ئوسترالیا. ناوچەی گۆڵد کۆست لە ٢٠٠٦ دا زیاتر لە نیو ملیۆن کەس گەلهەی هەبووە کە بەم پێیە دووهەم شاری گەورەی کوینزلەند و شەشەم شاری گەورەی ئوسترالیا هەژمار دەکرێ. ئەم شارە بە هۆی زنجیرە ئاسمانبڕە بەرزەکانی کەنار دەریای ئاوازەیەکی زۆری بەدەست هێناوە.\nناوچە و شارۆچکەکانی[دەستکاری]\nسورفێرز پارادایس Surfers Paradise\nساوت پۆرت South Port\nبرۆدواتێر Broad Water\nسورفێرز پارادایس Surfers Paradise یان بەهەشتی شەپۆلسواران\nبرۆد بیچ یان کەناری پان\nمێین بیچ یان کەناری سەرەکی\nپالم بیچ یان کەناری خورما\nپارکی نیشتیمانی تێمبورین\nپارکی نیشتیمانی سپرینگ برۆک\nپارکی نیشتیمانی لەمینگتۆن\nپارکی نیشتیمانی بێرڵی هێد\nوِوێت ئەند وایڵد\nویکی ئینگلیزی-Gold Coast, Queensland\nزانیارییەکانی ٢٨ی ئابی ٢٠٠٨ لە وەیبەک مەشین، ئەرشیڤ کراوە.\n^ "3218.0 - Regional Population Growth, Australia, 2010-11". Australian Bureau of Statistics. 30 March 2012. Retrieved 24 April 2012.\nکۆمنزی ویکیمیدیا، میدیای پەیوەندیدار بە گۆڵد کۆست تێدایە.\nوەرگیراو لە «https://ckb.wikipedia.org/w/index.php?title=گۆڵد_کۆست&oldid=824399»\nپەناگە خۆشگووزەرانیە کەناراویەکانی ئوسترالیا\nشوێنە ئاوەدانەکان، دامەزرانی ١٨٢٣\nدامەزراوەکانی ١٨٢٣ لە ئوسترالیا\nئەم پەڕەیە دواجار لە ١٤:٤١ی ١٨ی ئابی ٢٠٢١ نوێ کراوەتەوە.


دواى ڕاپه‌ڕین دوو جار و به ده‌ستى دوو به‌رپرسى كوردى ناودار نانبڕاو كراوم - باسنیوز\nدواى ڕاپه‌ڕین دوو جار و به ده‌ستى دوو به‌رپرسى كوردى ناودار نانبڕاو كراوم\nئاوا ژیاین - 3\nهه‌ندێك له‌و بڕوایه‌دان نووسینه‌وه‌ى ئه‌م به‌سه‌رهاتانه بۆ (مێژوو) پێویسته.. لێ، من هه‌گیز باوه‌ڕم به‌وه نه‌بووه و نییه.. ئاخر ئێمه‌ى خه‌ڵكى وڵات و ناوچه عاره‌بى و ئیسلامییەكان هه‌زار و چوارسه‌د ساڵه تێكڕا له ده‌رڤه‌ى مێژوودا ده‌ژین، بۆیێ ئه‌م جۆره بیره‌وه‌رى و ڕووداوانه له سه‌رگوزوشته و گورگانه‌شه‌وێ زێتر هیچی دى نین، میسرییەكانیش پێیان ده‌ڵێن (حه‌دوته).\nحوسێن عارف كه‌ون به‌جێ دێڵێت!\nهاوینى 1976 له‌گه‌ڵ حوسێن عارف، ته‌ڵعه‌ت نادر و جه‌مال خه‌زنه‌داردا، هه‌ر چوارمان له كار لابرابووین. وه‌زاره‌تى ڕۆشنبیری بۆ وتووێژى گه‌ڕانه‌وه‌مان داوای كردین، چووینه لاى جێگرى وه‌زیر. دوای ئه‌وه‌ى نیگه‌رانیى خۆى به‌رامبه‌ر وه‌زعه‌كه‌ى ئێمه و بارى سیاسیى ئه‌و ڕۆژگاره‌ش به‌گشتى ده‌ربڕى، ته‌نانه‌ت بۆ موجامه‌له‌ى ئێمه‌یش جوێنێكى باوى به‌و حاڵ و ڕۆژگاره‌ش دا(1)، ئه‌وجا گوتى:\n- ئێمه له وه‌زاره‌ته‌وه عوسمان محه‌مه‌د فایه‌قمان ناچار كردووه سه‌باره‌ت گه‌ڕانه‌وه‌تان بۆ سه‌ر ئیشه‌كانتان قسه‌تان له‌گه‌ڵدا بكات و ڕێك که‌ون.\nكاك ته‌ڵعه‌ت نادر له ئه‌ته‌كێتى گفتوگۆدا له ئێمه وریا و شاره‌زاتر بوو، به جێگرى گوت:\n- باشه ده‌چین.. به‌س بێ زه‌حمه‌ت پێى بڵێ كێ پێشوازیمان ده‌كات!\nته‌له‌فۆنى بۆ كرد، ئه‌ویش پێی گوت:\n- خانمى سكرتێره‌م له پێشوازییاندا ده‌بێت.\nوه‌زاره‌ت له (مه‌یدانى ته‌حریر) و خانه‌ى ڕۆشنبیرى و بڵاوكردنه‌وه‌ى كوردى له فولكه، یا مه‌یدانى (خەڵانى) بوو. به هه‌مووى سێ چوار خوله‌ك ڕێ بوو. گوتمان بۆ وا به‌په‌له! با بچینه ئه‌و باڕه دانیشین سه‌ر و بیره‌ى سارد بخۆینه‌وه. به‌ر له دیتنى به‌ڕێوه‌به‌رى گشتى بزانین چى بكه‌ین و بڵێین و چۆن له‌گه‌ڵیدا ڕێک كه‌وین. دوای نزیكه‌ى سه‌عاتێ هه‌ستاین بچین، حوسێن عارف هه‌ڵنه‌ستا.\n- من نامه‌وێت ئه‌و (...) ببینم!\nدیار بوو كه‌مێ مه‌ست بوو. پێم گوت:\n- حوسێن ئه‌مه ڕۆژى ئه‌وه نییه یارى به نانى منداڵه‌كانت بكه‌یت، هه‌سته ده‌ى! پێشمان كه‌وه.\nئیسته‌ره‌مى له‌سه‌ر هه‌ڵوێسته‌كه‌ى كرد و گوتى:\n- من ده‌مه‌وێت كه‌ون به‌جێ بێڵم. لێم گه‌ڕێن با ته‌نیا جارێ له ژیانمدا خاوه‌نى بڕیارى خۆم بم!\nبێ ئه‌وه‌ى كه‌سمان له‌م قسه ڕوانگه‌ییه‌ى تێبگه‌ین و بزانین چۆن كه‌ون به‌جێ دێڵێت! له‌وێ به‌جێمان هێشت..\nعوسمان فایه‌ق و خاتوونى سكرتێره‌ى تا ڕاده‌ى بێزاربوونیش چاوه‌ڕوانییان كردبووین. خاتوون به گله‌ییه‌وه فه‌رمووى لێ كردین. چوو هه‌واڵى گه‌یشتنمان به عوسمان فایه‌ق بدات، هاته‌وه و گوتى:\n- بۆم نییه كاك ته‌ڵعه‌ت ببینم، چونكه پله‌ى ئه‌ویش وه‌ك من به‌ڕێوه‌به‌رى گشتییه.\n- كاته‌كه دره‌نگه، ته‌نیا ده‌رفه‌تى بینینى یەكێكتانم هه‌یه. ئێستا با ڕه‌وف بێت و كاك جه‌مالیش سبه‌ى.\nدیار بوو سكرتێره‌كه‌ى پێی گوتبوو حوسێنیان له‌گه‌ڵدا نییه.\nبه‌م به‌ئه‌ده‌بییه‌وه جیای كردینه‌وه. ئه‌وان ڕۆیشتن و من چوومه لاى. پیاوێكى (2) لابوو، نه‌م ده‌ناسى. سه‌عاتێک زێتر له‌مه‌ڕ چۆنێتیى پێكه‌وه‌كاركردن قسه‌مان كرد، نه‌سازاین. ئه‌و خاوه‌ن پۆست و پله‌ى گه‌وره‌ى كارگێڕى و حكوومه‌تى و حزبى، منیش نووسه‌رێكى گه‌نجى خۆبه‌شتزان. جێ متمانه‌ى ده‌یان و سه‌دان گه‌نج و خوێندكارى زانكۆى هونه‌رمه‌ند و نووسه‌ر. هاوڕێى گه‌وره مامۆستایانى زمان و ئه‌ده‌بى كوردیى وه‌ك: هێمن موكریانى و مه‌لا جه‌میل ڕۆژبه‌یانى و عه‌لادین سه‌جادى و مه‌سعود محه‌مه‌د و مه‌لا شوكور و هه‌روه‌ها زۆربه‌ى هه‌ره‌زۆرى دكتۆره كورده‌كانى زانكۆ و شیوعییەكانى به‌غدا، موكه‌ڕه‌م تاڵه‌بانى و دكتۆر تاڵب(3) و عیزه‌دین مسته‌فا ڕه‌سووڵ و مارف خه‌زنه‌دار و ئیحسان فوئاد و كاوس قه‌فتان و ئه‌وڕه‌حمانى حاجى مارف، هه‌روه‌ها له‌تیف هه‌ڵمه‌ت و ئه‌نوه‌ر قادر جاف و ئه‌حمه‌د تاقانه و دڵشاد مه‌ریوانى و...تد. هاوكات ئه‌وه من و هاوكارانم (مه‌حموود زامدار، عه‌بدوڵا عه‌باس، سه‌ڵاح شوان، بورهان قانع، نوورى حه‌یران...تد) بووین كاره ڕۆژنامه‌وانییەكانمان ڕایی ده‌كرد، نه‌ك ئه‌وى به‌ڕێوه‌به‌رى گشتى.. مه‌رجى ئه‌و ته‌نیا ئه‌وه بوو من چى ده‌نووسم به‌ر له بڵاوكرنه‌وه بیبینێت. به‌وه قایل بووم، به مه‌رجێ یان ئه‌وه‌تا منیش نووسینه‌كانى ئه‌و به‌ر له بڵاوكردنه‌وه‌یان ببینم، یاخود هیچمان هه‌قمان به‌سه‌ر نووسینى ئه‌وی دییه‌وه نه‌بێت. ده‌مزانى ئه‌و خۆى هیچ ناخوێنێته‌وه. نووسینه‌كانمان ده‌داته چه‌ند كوردیزانێكى ده‌رچووى كۆلێژ و كارمه‌ندى ده‌زگاكه، بۆیێ له پێشنیاره‌كه‌م تووڕه بوو.\n- من به‌ڕێوه‌به‌رى گشتیم یان تۆ؟\n- ئاخر من كاره‌كان ڕایی ده‌كه‌م نه‌ك تۆ، ئێمه له چاپخانه شه‌ونخوونى به دیارییەوه ده‌گرین،\nمن بێ گومان بووم عوسمان فایه‌ق، له من و حوسێن عارف ته‌نیا یەكێكمانى ده‌ویست. گرنگ نه‌بوو كاممان بین، پشتم به حوسێن قایم بوو، ئه‌و كه‌ون به‌جێ دێڵێت و ئاماده نییه ته‌نانه‌ت له‌گه‌ڵیشماندا بۆ بینینى بێت. قابیله له‌پشتى ئێمه‌وه كارى خۆى بكات!\nدوا قسه‌ى عوسمان فایه‌ق له‌گه‌ڵمدا ئه‌وه‌بوو:\n- ڕه‌وف حه‌سه‌ن! ئاگادار به! هه‌موو شتێكت به‌رامبه‌ر ده‌كه‌م، ته‌نیا شتێ نه‌بێت، نانت نابڕم.\nبه لامه‌وه زۆر سه‌یر بوو. گه‌رچى بۆره هه‌ڕه‌شه‌یەكیشى تێدابوو، لێ، كۆتایى دانیشتنه‌كه‌مانم هێند به‌لاوه په‌سه‌ند و ته‌نانه‌ت و شكۆمه‌ندانه‌ش بوو، هه‌ڕه‌شه‌كه‌م فه‌رامۆش كرد. هه‌ستام و به‌ره‌وڕووى چووم، تا ته‌وقه‌ى دواماڵئاوایى له‌گه‌ڵدا بكه‌م، هه‌ستا ده‌ستى خسته نێو ده‌ستم، به عاره‌بى (چونكه ئه‌وێكى خه‌ڵكى سلێمانى نه به كوردى ده‌ئاخاوت و نه به كوردى ده‌ینووسى) پێم گوت:\n- ئوستاز عوسمان! وه‌له‌و ما ئیتته‌فقنا عه‌لعه‌مه‌ل سوه. به‌س ئنته ره‌جول شه‌هم!\n(گه‌رچى بۆ كارپێكه‌وه‌كردن پێك نه‌هاتین، به‌ڵام تۆ پیاوێكى ڕه‌فتار مه‌ردانه‌یت).\nتا لاى ده‌رگه‌كه هات.. دوا قسه‌ى ئه‌وه بوو:\n- حه‌تتا باچیر هیچى وه‌كت، تگده‌ر تفه‌ككر و تقه‌ڕر و تخبیرنى بالنەتیجه. (تا سبه‌ى ئه‌م حه‌لانه ده‌توانیت بیر بكه‌یته‌وه، بڕیار بده‌یت و جوابم لێ بگێڕیته‌وه).\nله‌برى ئه‌وه‌ى بیر له‌وه بكه‌مه‌وه چۆن له‌ته‌كیدا كار بكه‌م، بیرم له شتێكى دى زۆر له‌وه گرنگتر ده‌كرده‌وه. ئه‌م پیاوه وێڕاى هه‌موو شته نه‌فره‌تییەكانى، بۆ ده‌بێت ئه‌وه‌نده مه‌ردانه ململانێ سیاسییەكه‌ى بكات! باوه‌ڕم نه‌ده‌كرد. بێ گومان هه‌رگیز بیریشم بۆ ئه‌وه نه‌ده‌چوو ڕۆژگارێ تێ ده‌كه‌وم و ناچار دەبم به‌راورد له‌نێوانى ئه‌م و كوردانێكى تێكۆشه‌ر و شاعیردا بكه‌م و بكه‌ومه گومانه‌وه. ئاخۆ چه‌ندیان ده‌زانن و ده‌توانن ململانێى سیاسیى مه‌ردانه‌ى ئاوها- به‌بێ هه‌ڕه‌شه‌ى كوشتن و نانبڕین- بكه‌ن! بێ گومان بن به‌م جۆره به‌راورده زۆر دڵگرانم و ئاواته‌خواز بووم نه‌ك ئه‌و شه‌هامه‌ته‌ى ئه‌ویان هه‌بووایێ، به‌ڵكوو لانی كه‌م ئێمه‌مانانیان ناچار نه‌كردایێ هه‌رگیز توخنى ئه‌م به‌راوردكردنه نه‌خوازراوه بكه‌وین.\nهه‌ر بۆ دروستیى قسه‌كانم، دواى ڕاپه‌ڕین، دوو جار و به ده‌ستى دوو به‌رپرسى كوردى ناودار نانبڕاو كراوم:\n- كاتێ له سلێمانى به‌ڕێوه‌به‌رى ڕادیۆ و ته‌له‌ڤزیۆنى هه‌رێمى كوردستان بووم، به فه‌رمانى ویزاریى وه‌زاره‌تى ڕۆشنبیرى و ئیمزاى شاعیرێكى كوردى سویدیى په‌رله‌مانتار و وه‌زیر و سه‌رۆكى گه‌وره‌ترین ده‌زگاى چاپ و په‌خش و ئه‌ندامى سه‌ركردایه‌تیى حزبێكیش!\nوا بزانم له ڕۆژگارى دواى ئیمپراتۆریه‌تى (ماد)ه‌كانه‌وه ئه‌وه یەكه‌مین فه‌رمانى ڕه‌سمیى كوردیى نانبڕین بووبێت!\n- كاتێ له خانه‌ى وه‌رگێڕانى سلێمانى، وه‌ك شاره‌زا و به‌رپرسى وه‌رگێڕه‌كان، هاوكات به‌رپرسى (ژماره‌ى سپاردن)یش له كتێبخانه‌ى گشتى بووم، به فه‌رمانى تێكۆشه‌رێكى ناودارى كورد، كه جێگرى سه‌ره‌كوه‌زیرى حكوومه‌تى هه‌رێم و (سه‌ره‌كوه‌زیرى ڕاستینه و ڕه‌هاى ده‌ڤه‌رى سلێمانى) له‌نێو ده‌یان، بگره سه‌دان (شاره‌زا)دا به ته‌نیا من ده‌ركرام(5)، بێ ئه‌وه‌ى لاى منه‌وه تا ئه‌و كاته و دواتریش له گوڵ كاڵتر به هیچیان گوترابێت و نووسرابێت.\nئیدى وه‌ك كاكه زاناى كوڕم، هه‌موو جارێ به‌رامبه‌ر ده‌سه‌ڵاتداره كورده (نانبڕه‌كانى) ده‌ڵێت:\n- بابه گیان! لێیان تووڕه مه‌به، ئه‌وانه هه‌ر وه‌كوو باش نین، ئه‌و خراپه‌ش نین.\nحوسێن به جارێ له هه‌موومان دوور كه‌وته‌وه\nله ڕۆژى داهاتوودا جه‌مال خه‌زنه‌داریش چووه لاى، ئه‌ویش له‌ته‌كیا ڕێك نه‌كه‌وت و وه‌ك من بێ ئه‌نجام هاته ده‌ر.\nكه‌چى دوای هه‌فته‌یێ، هه‌واڵى بزربوونى حوسێن عارفمان پرسى، چه‌ند ڕۆژێكه بۆ دیار نییه، گوتیان:\n- سێ ڕۆژه ده‌وام ده‌كات!\nزۆر زه‌حمه‌ت بوو بڕوا بكه‌ین. تا خۆى هات و له كۆمه‌ڵه‌ى ڕۆشنبیریى كورد- له وه‌زیرییه- باسی كرد.\nئێواره‌یێ به سه‌رخۆشى بۆ سه‌ردانى سه‌ڵاح شوان و مه‌حموود زامدار ده‌چێته (هاوكارى)، دوای ئه‌وه‌ى به ته‌له‌فون به عوسمان محه‌مه‌د فایه‌ق ده‌ڵێن حوسێنمان لایه و په‌یمانى لێ وه‌رده‌گرن به‌ڕێزه‌وه پێشوازیى لێ بكات، ده‌یبه‌نه لاى. به‌كورتى- وه‌كوو حوسێن خۆى گوتى- دوا قسه‌ى به‌ڕێوه‌به‌رى گشتى له‌گه‌ڵیدا ئه‌وه بوو:\n- من و تۆ سه‌رى گرۆڵه‌كه‌مان دۆزیوه‌ته‌وه، ئه‌گه‌ر توند ئه‌وسه‌رى گرۆڵه‌یه بگرین و هێنده‌ش تێكه‌ڵى براده‌رانت نه‌بیت! ده‌توانین هاوكار بین و له خۆمانى نه‌ئاڵۆزێنین.\nوام لێ هات هه‌ر چییه‌كى گوتبوو و كردبوو به‌لامه‌وه ئاسایى بێت، ته‌نیا (تێكه‌ڵى براده‌رانت نه‌بیت) نه‌بێت. چونكه ته‌نیا من ئه‌و براده‌ره‌ى بووم كه مه‌به‌ستیان بوو. ئیدى له‌و دابڕانه‌مانه‌وه ته‌نیا جارێ نه‌بێت له‌سه‌ر داواى خۆى، پێكه‌وه دانیشتین. تا باسى بێزارى و وه‌زعى ناهه‌موارى خۆیم به‌ده‌ست عوسمان فایه‌قه‌وه بۆ بكات. تا غافڵكوژیێ (ئیغتیال)ه‌كه‌ى. گرتنى حوسێن و هێنانى بۆ (ئه‌منى عام) و دابه‌شكردنى نیواونیوى هه‌ردوو ئه‌ڵقه‌ى كه‌له‌پچه‌یێ له مه‌چه‌كماندا یەكدیمان نه‌بینییەوه.\n(له ئه‌ڵقه‌ى داهاتووه‌وه هه‌قیقه‌تى غافڵكوژییەكه‌ى به‌ڕێوه‌به‌رى گشتیى ده‌زگاى هاوكارى ئاشكرا ده‌كه‌ین)\n1- كاتێ كاك ته‌ڵعه‌ت نادر پێی گوت: (شلۆنه‌ك ئوستاز)، بریكار گوتى: (ك..س ئومللى زێن).\n2 - دوایى زانیم ئه‌و پیاوه به‌ڕێز كاك (سه‌ڵاح عه‌قراوى)یه و ئاگادارى سه‌رتاپاى دیده‌نییەكه‌مان بوو.\n3 - مامۆستاى زانكۆى موسته‌نسەرییه‌ى به‌غدا بوو، هه‌موو جارێ به‌خۆى ده‌گوت: من (شیوعى شروگى شیعى)م.\n4- گه‌رچى هه‌ردوو نووسراوه ویزارییەكانم لایه، لێ، به‌نیاز نیم باسیان بكه‌م، چونكه هه‌ر به ئاشكرا یەكێكیان له‌به‌رچاوى ڕاوێژكارێكى پێی گوتم: بۆ له‌سه‌رمان نانووسیت؟ بۆ (قسه‌مان پێ ناڵێیت؟) بۆ! ده بنووسه..تد.\n5- هه‌فته‌نامه‌یێ ئه‌و كاته به‌ناوى (ڕۆژنامه)ه‌وه له سلێمانى ده‌رده‌چوو، له مانشێتى یەكه‌مین لاپه‌ڕه‌یدا به‌ناوى خۆمه‌وه نووسیبووى (ڕه‌وف حه‌سه‌ن: به‌ده‌ركردنى من گه‌نده‌ڵى نه‌ما و سلێمانى بوو به ئاوى موقه‌تته‌ر)، دوای ئه‌وه هه‌فته‌نامه‌كه‌شیان داخست!


عەلی حەمە ساڵح: بێ ڕێکەوتن لەگەڵ عێراق هەرێمی کوردستان تووشی قەیرانێکی زۆر قووڵی دارایی دەبێت زۆر خراپتر لەمەی ئێستا\nی مانگی حه‌وت ٠٤, ٢٠٢٠\nلە ڕووی دارایی‌یەوە هەرێم بەدۆخێکی ناسەقامگیردا دەروات، حکومەتی عێراق زۆری بۆ هێناوە و داوای خاڵەسنوریەکان و سەرچاوەکانی دهات دەکات. نەخۆشی کۆرۆنا گرفتێکی‌کەیە، خەڵکی بێزاریی لە بێمووچەیی دەردەبڕێت، بۆ دەرچوون لەم قەیرانە ڕێگاچارە بۆ هەریم چیە؟.\nخەڵکی لەنائۆمێدیا گەشتوەتە تینی داوای هەڵوەشانەوەی هەریم ئەکات، و بەئاشکرا دەری ئەبڕێت، ئەمە هاندەرنابێت بۆ حکومەتی عێراق پێداگریبکات لەسەر مەرجەکانی بەرامبەر بەهەرێم؟\nئەگەر حکومەتی عێراق توانی مەرجەکانی خۆی بسەپێنێت لەبەر ئەوەی هەرێم گرفتی زۆری هەیە، لەئیستادا ئاڵای لەخاڵی سنوریی چەند جێگایەک هەڵکردوە، ئەگەر دواتر داوایکرد هێزی بچێتە شارەکانی کوردستان، ئەگەر پێداگری کرد و ووتی ئەبێت هێزی پێشمەرگە بکرێت بەهێزی ئەفواج، ئەو کاتە بونی حکومەت و پەرلەمانی هەرێم چ سودێکی هەیە.\nئەندام پەرلەمانی هەرێم عەلی حەمە ساڵح لەگفتووگۆیەکدا لەگەڵ وریا کاڵێ بۆ دەنگی ئەمریکا دەڵێت : هەرێم لەدۆخێکی ناهەمواردایە بەپلەی یەکەم لەئەنجامی سیاسەتی هەڵەی 29 ساڵی ڕابردووی پارتی و یەکێتی".\nعەلی حەمە ساڵح دەشڵێت "باشترین بژاردە بۆ هەرێم ئەوەیە لەگەڵ عێراقدا ڕێکەوێت، ڕێکەوتنی "سەنگین"، ئەوەی لەڕابردوودا بۆ هەڕێم لواوە بەدڵنیا‌یەوە لەمەودوا بۆی نالوێ و دەبێت لەگەڵ ئەو واقعەدا کە هاتۆتە پێشەوە مامەڵەبکات".\nهەروەها دەڵێت "بێ ڕێکەوتن لەگەڵ عێراقدا هەرێمی کوردستان تووشی قەیرانێکی زۆر قووڵی دارایی دەبێت زۆر خراپتر لەمەی ئێستا".\nگفتووگۆ لەگەڵ عەلی حەمە ساڵح


فۆتۆشۆپ وێنه‌ى ئه‌م دراوانه ناكاته‌وه - Yeane.Org ماڵپەری یانی\nوه‌ك زانراوه به‌رنامه‌ى فۆتۆشۆپ، يه‌كێكه له‌و به‌رنامانه‌ى كه تێيدا ده‌توانرێت رێكخستن و جوانكارى له‌رووى ديزانين و قه‌باره‌ى وێنه و چه‌ندين تايبه‌تمه‌ندى ديكه‌ى له‌رێگه‌يه‌وه ئه‌نجام بده‌يت.\nكۆمپانياى ئه‌دۆب، له‌ساته‌وه‌ختى دروستكردنى به‌رنامه‌ى فۆتۆشۆپ ڤێرشنى CS.8.0، بيرى له‌وه كردووه‌ته‌وه، كه رێگه له هه‌ر وێنه‌يه‌كى دراو بگرێت بخرێته ناويه‌وه، هۆكاره‌ى ئه‌مه‌ش ده‌گه‌ڕێته‌وه بۆ روونه‌دان و ئه‌نجام نه‌دانى هيچ جۆره ساخته‌كارييه‌ك.\nبۆ نموونه كاتێك ده‌ته‌وێت، وێنه‌ى دۆلار به به‌رنامه‌ى فۆتۆشۆپ بكه‌يته‌وه، راسته‌وخۆ په‌نجه‌ره‌يه‌كى ئاگه‌داريت له‌رێگه‌ى ئه‌و به‌رنامه‌يه‌وه بۆ ده‌كرێته‌وه، كه تێدا ئاماژه به‌وه ده‌كات، ئه‌م به‌رنامه‌يه به‌هيچ جۆرێك پشتگيريت ناكات بۆ كردنه‌وه‌ى ئه‌و وێنه‌يه و ده‌ستكاريكردنى.\nله‌خواره‌وه‌ش چوارگۆشه‌يه‌كى بچوك هه‌يه، به‌ناوى Information ئه‌گه‌ر كليكى له‌سه‌ر بكه‌يت، راسته‌وخۆ ده‌تباته نێو ماڵپه‌ڕى بانكى ناوه‌ندى دژى كارى ساخته‌كاريى، له‌وێشه‌وه چه‌ندين ئاگه‌دارى و مه‌ترسى و سزادانى جۆرى ئه‌نجامدانى كارى ساخته‌يى تێدا روونكراوه‌ته‌وه.\nبۆ تاقيكردنه‌وه‌ى وێنه‌ى دراوێك كليك لێره بكه\n1-وێنه‌ى دراوه‌كان پێويسته كواليتيان به‌رزبێت، واتا ئه‌گه‌ر كواليت نزمبێت و ناڕوون بێت، وێنه‌كه ده‌كاته‌وه.\n2-ڤێرشنه كۆنه‌كانى پێش CS.8.0، ئه‌م خه‌سڵه‌ته‌ى تێدا نييه، گشت وێنه‌يه‌ك ده‌كاته‌وه.\n3- ئه‌و دراوانه‌ى ناكرێنه‌وه بريتين له (دۆلار، يۆرۆ، پاوه‌ندى ئيسترلينى..هتد).


شاری جوانڕۆ: پێشه‌نگی رۆژهه‌ڵات له کۆکردنه‌وه‌ی هاوکاری بۆ شنگال – زاگرۆس پۆست\nماڵەوە / کوردستان / شاری جوانڕۆ: پێشه‌نگی رۆژهه‌ڵات له کۆکردنه‌وه‌ی هاوکاری بۆ شنگال\nشاری جوانڕۆ: پێشه‌نگی رۆژهه‌ڵات له کۆکردنه‌وه‌ی هاوکاری بۆ شنگال\nیه‌ك شه‌ممه 10 ئاب 2014\tکوردستان, هەواڵ 72 جار خوێنراوه‌ته‌وه\nله درێژه‌ی به‌رفراوان کردنه‌وه‌ی ئه‌و که‌مپه‌ینه‌ی له رۆژهه‌ڵاتی کوردستان به مه‌به‌ستی کۆکردنه‌وه‌ی یارمه‌تی بۆ لێقه‌وماوانی شنگال له شاری سنه رێکخراوه، شاری جوانڕۆ یه‌که‌م هه‌نگاوی بۆ کۆکردنه‌وه‌ی یارمه‌تییه‌کان هه‌ڵێنا.\nبه گوێره‌ی زانیارییه‌کان له رۆژانی رابردوودا چالاکان‌و خه‌ڵکی هه‌ورامان‌ی رۆژهه‌ڵاتی کوردستان لقێکی تایبه‌تی کۆکردنه‌وه‌ی یارمه‌تیی بۆ کوردانی شنگالیان له شاری جوانڕۆ کردووه‌ته‌وه‌و ئێواره‌ی دوێنێ هه‌ینی‌ش ده‌ستیان کرد به کۆکردنه‌وه‌ی یارمه‌تی.\nشایانی باسه که‌مپه‌ینی پشتیوانی له شنگال رۆژانی رابردوو به ده‌سپێشخه‌ریی ژماره‌یه‌ک چالاکی مه‌ده‌نی له رۆژهه‌ڵاتی کوردستان دامه‌زراو دوای رۆژێک کوردانی خوراسان‌و تارانیش پشیوانیی خۆیان بۆ ئه‌م که‌مپه‌ینه راگه‌یاند. ده‌وترێت بڕیاره له داهاتویه‌کی نزیکدا ئه‌گه‌ر له لایه‌ن ناوه‌نده ئه‌منییه‌کانی کۆماری ئیسلامییه‌وه رێگریی لێ نه‌کرێت، هاوشێوه‌ی جوانڕۆ خێمه له سه‌رتاسه‌ری شاره‌کانی رۆژهه‌ڵات لێبدرێت‌و هاوکارییه‌کان به رێگه‌ی مانگی سووری ئێران بگه‌یه‌نرێنه ده‌ست کوردانی شنگال که به‌شی زۆریان ئێستا له پارێزگای دهۆکن.


یادی 33 ساڵەی كیمیابارانی شاری سەردەشت\nخەبات مێدیا: مێژووی گه‌لی كورد لێوانلێوه له ئازار و مه‌رگه‌سات و رووداوی دڵته‌زێنی ده‌ستی نه‌یاران و داگیركەران به سه‌ری دا و لاپه‌ره‌یێك له دیرۆكی ئه‌و گه‌له بێ مافه نییه ئازار و زامێكی قوڵ و بێ به‌زەییانه‌ی تێدا تۆمار نه‌كرابێ. یه‌ك له‌و ئازار و رووداوه دڵته‌زێنانه‌ی له لایه‌ن رژیمی به‌عسی رووخاو به‌سه‌ر گه‌له‌كه‌ماندا هات شیمیایی بارانی شاری سه‌رده‌شت و كوشتن و بریندار بوونی هه‌زاران مرۆڤی بێ تاوانی كورد بوو.\n7ی پووشپه‌ری ساڵی 1366ی كۆچی خۆری رژیمی به‌عسی عێراق، له‌كرده‌وه‌ێكی دڵره‌قانه و پێچه‌وانه‌ی یاسا نێوده‌وڵه‌تی و مرۆڤایه‌تیه‌كان خه‌ڵكی مه‌ده‌نی شاری سه‌رده‌شت و دێهاته‌كانی ده‌وروبه‌ری كرده ئامانجی بۆمبه مه‌رگهێنه‌ره‌كانی و له‌ماوه‌ێكی كه‌م دا ژماره‌یێكی زۆر له خه‌ڵكی بێتاوانی شاری سه‌رده‌شتی شه‌هید و ژەهراوی كرد. له‌و كرده‌وه جینایه‌تكارانه‌یه دا نزیك به 130 كه‌س له خه‌ڵكی سه‌رده‌شت شه‌هید و سه‌رووی 8000 كه‌س ژهراوی و زامدار بوون. ئه‌م تاوانه به‌ڵگه‌یێكی دیكه بوو بۆ سه‌ر تاوانه‌كانی دژمنانی كوردستان كه ده‌یانهه‌وێ ئه‌م نه‌ته‌وه قڕ بكه‌ن و ئاسه‌واری نه‌هێڵن. ئه‌م شێوه سه‌ركوت و هێرشه بۆ سه‌ر نه‌ته‌وه‌یێكی زیندووی وه‌ك كورد، ده‌چێته خانه‌ی جینۆسایدكردنی نه‌ته‌وه‌یێك و پێویسته كار بۆ ئه‌وه بكرێت كه ئه‌م پرس وكاره‌ساتانه‌ی كه لە مێژووی كورد دا زۆرە، بكرێته بابه‌تێكی گشتی و له كۆر و كۆمه‌ڵه نێونه‌ته‌وه‌ییه‌كاندا به جینۆساید و پاكتاوكردنی نه‌ته‌وه‌ی كورد ئه‌ژمار بكرێت.\nچه‌نده ئاستی ئه‌و جینایه‌ته به سه‌ره‌نج دان به پێوه‌ره ئینسانی و حقوقی و هه‌روەها كاتی روودانی ئه‌و كرده‌وه‌یه پانتایێكی گشتگیر و به‌رفراوانی هه‌یه، ئه‌وه‌نده‌ش كه‌مته‌رخه‌میه‌كانی رژیمی ئێران له‌دوای 33 ساڵ بەسەر ئه‌و كاره‌ساته جێگه‌ی داخ و نیگه‌رانیه. ئه‌مرۆ له پاش 33 ساڵ به‌سه‌ر ئه‌و رووداوه دڵته‌زێنه خه‌ڵكی شاری سه‌رده‌شت ئێستاش به ده‌ست شوێنه‌واری گازی ژەهراوی خه‌رده‌ل ده‌ناڵێنن و سه‌ره‌ڕای ئازاری قورسی مه‌عنه‌وی له‌كیس دانی خزم و كه‌س و كار، ئازاره جه‌سته‌ییه‌كان به‌رۆكی زامدارانی چه‌كی شیمیایی شاری سه‌رده‌شتی به‌رنه‌داوه و له‌به‌ر بێ خزمه‌تی و گوێنه‌دانی ده‌سه‌لاتدارنی ئێران كە گه‌نده‌ڵتر و بێ به‌زه‌یی تر له سه‌دامن، له هه‌ل و مه‌رجێكی ناله‌بار دان. سه‌ره‌ڕای به‌ڵینه به‌رده‌وامه‌كانی ده‌سه‌ڵاتدارانی رژیم، نه‌خۆشخانه‌یێكی تایبه‌ت به زامدارانی شیمیایی به بوونی دوكتۆری پسپۆر له‌بواره‌كانی چاو و پێست و سی، له‌شاری سه‌رده‌شت نه‌كراوه‌ته‌وه.\nسیاسه‌تی دژمنكارانه‌ی ده‌سه‌ڵاتدارانی رژیم له‌راست خه‌ڵكی كورد به گشتی و به تایبه‌تی خه‌ڵكی زامداری سه‌رده‌شت، روون و ئاشكرایه و ئه‌گه‌ر هێندێك كات باسی له‌و خه‌ڵكه زامداره كردبێ ته‌نیا بۆ بردنه پێشی مه‌به‌ست و به‌رژه‌وه‌ندییه گڵاوه‌كانی خۆی بووه. بۆ به‌رپه‌رچدانه‌وه‌ی ئه‌م سیاسه‌ته‌ی ڕژیم، پێویسته هه‌موو ئازادیخوازان وبه‌تایبه‌ت هێزه خه‌باتكاره‌كانی كوردستان، گرینگی زیاتر به‌م كاره‌ساتانه بده‌ن وبه‌كۆكردنه‌وه‌ی به‌ڵگه و دیكۆمێنت، هه‌وڵه‌كانی خۆیان بۆ زیاتر ناساندنی ئه‌م تاوانانه به دنیای ده‌ره‌وه زیاتر چڕ بكه‌نه‌وه. پێویسته چه‌نده بۆ به‌جینۆسایدكردنی شیمیاباران كردنی هه‌ڵه‌بجه‌ی شه‌هید هه‌وڵدرا، ئه‌وه‌نده‌ش بۆ سه‌رده‌شت هه‌وڵ بدرێ، چونكه ئه‌م دووكاره‌ساته ڕه‌مز و هێمای قڕكردنی نه‌ته‌وه‌یێكی ژێرده‌ست وچه‌وساوه‌ن كه به درێژایی مێژوو به‌م شێوه غه‌دریان لێكراوه و هه‌تا ئێستاش ناتوانن پر ِبه گه‌روی خۆیان هاواری ئازادیخوازی سه‌ربده‌ن.\nڕێکه‌وت: 2020-06-27 10:58:01\nTITLE/یادی 33 ساڵەی كیمیابارانی شاری سەردەشت\nیادی ** 33 ** یادی 33 ** ساڵەی ** یادی ساڵەی ** 33 ساڵەی ** یادی 33 ساڵەی ** كیمیابارانی ** یادی كیمیابارانی ** 33 كیمیابارانی ** یادی 33 كیمیابارانی ** ساڵەی كیمیابارانی ** یادی ساڵەی كیمیابارانی ** 33 ساڵەی كیمیابارانی ** یادی 33 ساڵەی كیمیابارانی ** شاری ** یادی شاری ** 33 شاری ** یادی 33 شاری ** ساڵەی شاری ** یادی ساڵەی شاری ** 33 ساڵەی شاری ** یادی 33 ساڵەی شاری ** كیمیابارانی شاری ** یادی كیمیابارانی شاری ** 33 كیمیابارانی شاری ** یادی 33 كیمیابارانی شاری ** ساڵەی كیمیابارانی شاری ** یادی ساڵەی كیمیابارانی شاری ** 33 ساڵەی كیمیابارانی شاری ** یادی 33 ساڵەی كیمیابارانی شاری ** سەردەشت ** یادی سەردەشت ** 33 سەردەشت ** یادی 33 سەردەشت ** ساڵەی سەردەشت ** یادی ساڵەی سەردەشت ** 33 ساڵەی سەردەشت ** یادی 33 ساڵەی سەردەشت ** كیمیابارانی سەردەشت ** یادی كیمیابارانی سەردەشت ** 33 كیمیابارانی سەردەشت ** یادی 33 كیمیابارانی سەردەشت ** ساڵەی كیمیابارانی سەردەشت ** یادی ساڵەی كیمیابارانی سەردەشت ** 33 ساڵەی كیمیابارانی سەردەشت ** یادی 33 ساڵەی كیمیابارانی سەردەشت ** شاری سەردەشت ** یادی شاری سەردەشت ** 33 شاری سەردەشت ** یادی 33 شاری سەردەشت ** ساڵەی شاری سەردەشت ** یادی ساڵەی شاری سەردەشت ** 33 ساڵەی شاری سەردەشت ** یادی 33 ساڵەی شاری سەردەشت ** كیمیابارانی شاری سەردەشت ** یادی كیمیابارانی شاری سەردەشت ** 33 كیمیابارانی شاری سەردەشت ** یادی 33 كیمیابارانی شاری سەردەشت ** ساڵەی كیمیابارانی شاری سەردەشت ** یادی ساڵەی كیمیابارانی شاری سەردەشت ** 33 ساڵەی كیمیابارانی شاری سەردەشت ** یادی 33 ساڵەی كیمیابارانی شاری سەردەشت **


شه‌ڕه‌سه‌گ؛ ئازار دانی ئاژه‌ل بۆ چێژ وه‌رگرتنێگی نامرۆڤانه\nتاريخ: ۱۳۹۹ شنبه ۲۷ دي ساعت ۲۱:۳ بازدید: 457 نظرات: 0 کد مطلب: 15667\nدیاردەی تێکبەردانی بە ئانقەستی سەگ بە ئامانجی چێژوەرگرتن کە لەنێو خەڵکدا بە شەڕەسەگ نێوی دەبەن، سەرگەرمیەکی زۆر گرژانەیە بۆ ئەو تاقمە کەسانەی کە سەگی تایبەت و یان گەورەیان هەیە. ئەو کەسانە کێبەرکێیەک ساز دەکەن و لە شەڕگەیەک، سەگەکانیان تێک بەردەدەن.\nشەڕەسەگ مێژوو و پێشینەی بە چەندین سەدەیی هەیە و هیچ ڕوون نیه ئەو ئاکاره لە چ سەردەمێکڕا لەنێو ئینساندا وەبرەو کەوتووە. مەزەندە دەکرێ ئەو ڕووداوە دڵتەزێنە لە زەمانی دەستەمۆکردنی ئاژەڵی سەگ لەلایان ئینسانەوە دەستی پێ کردبێت.\nشەڕەسەگ وێڕای ئەوەی کە ئێستا لە ولاتدا قەدەغەیە، چەشنێک لە ئاژەڵ ئازاردانە و بۆتە گرفتێکی ئەخلاقی بۆ کۆمەڵگای ئێرانی.\nکێبەرکێ سەگەکان زۆرتر لە دەورووبەری دێهاتەکان و پەڕاوێزی شارەکان بەڕێوە دەچێت.\nیاسای ئەم کێبەرکێیە بەم جۆرەیە کە تا یەکێک لە سەگەکان هەڵ‌نەیەت و زایە نەبێت و یا خاوەنی سەگەکە دان بە سەرنەکەوتنی ئاژەڵەکەیدا نەهێنێت ئەو شەڕە درێژەی دەبێت.\nبەڕێوەبردنی ئەو کێبەرکێیانە قازانجی ماڵیشی هەیە. بۆ چاولێکردنی ئەم کێبەرکێیە، لەو بینەرانەی کە تەنانەت گرێویش ناکەن و تەنیا بۆ چێژوەرگرتن کۆبوونەوە، بڕێ پاره لە 5 تا 20 هەزار تمەن وەردەگیرێ.\nبە پێی ڕاپۆڕتێک کە بە دەستی هاژه گەیشتووە، تاقمێک لە دانیشتووانی گەڕەکەکانی پەڕاوێزی شار وەکوو سەیداوە، بەدوای بێ‌ئەنجام بوونی گرفتی سەگە بێخاوەنەکان، ئەو سەگانە دەخەنە نێو مەیدان و شەڕەسەگیان پێ دەکەن.\nبەشەڕدانی ئاژەڵ لە یاسای ئێستای ئێراندا تاوان نییە بەڵام بریارە لە گەڵاڵەی نۆیدا، وەک تاوان بناسرێت.\nداڕشتنی پێش‌نووسی یاسای بەرگری لە ئاژەڵ ئازاری لە ساڵی 1394 دەست پێکرا. سەرەتا لە چواچێوەی گەڵاڵەیەک لەلایان رێکخڕاوی پاراستنی ژینگه بۆ لێژنەی دەوڵەت ناردرا. لەو ناوەدا شلەپێدان و کەمترخەمیی دەوڵەت بۆ ناردنی ئەو گەڵاڵەیە بۆ پارلەمان، بوو بە هۆی ئەوەی کە فڕاکسیۆنی پاراستنی ژینگەی پارلەمان خۆی بێتە مەیدان و ئەو گەڵاڵەیە لە پارلمان پێشکێش کات. گەڵاڵەکە، که خەرمانانی ساڵی پێش وەرگیراوە تا ئێستا لە کۆمیسیۆنی یاسا بێ ئامانج ڕاگیراوە.\nلە ڕوانگەی مافی ئاژەڵانڕا کە چاو لێبکەین، تەواوی ئاژەڵەکان سیستمی دەمارییان هەیە. کاتێک کە بریندار دەبن، ئەوکیان دەبڕدرێ و بەرەوڕووی تووند و تیژی دەبنەوە، ژان و ڕەنج بە تەواوی هەست دەکەن.\nدەکووترێ که توندوتیژی و بێڕەحمی دژی ئاژەڵەکان توندوتیژی و بێڕەحمی لە کۆمەڵگا پەرەپێدەدات. کاتێک ڕابڕدووی ئەو کەسانەی کە بە کوشتن و بڕین تۆمەتبار کراوان دەپشکنین، دەبینین که زۆربەیان پێشینەی ئاژەڵئازاریان هەیە.\nبه پێداچوونەوە بەسەر پەروەندەی کەسێک بە نێوی مووحەمەد بیجەدا که کووشتن و بڕین لە لای وی ئیشێکی زۆر ئاسان و ئاسایی بوو، دەبینین که محەمەد لەسەردەمی منداڵیدا بۆ هەڵاتن لە گرفتە ڕەوانییەکانی، ئاژەڵەکان ئازار دەدا و سەرنجام بە کووشتنی بێ‌پسانەوە دەبێت بە یەکێک لە ناسراوترین بکوژە زەنجیرییەکانی جیهان.\nئەمڕۆکە، نەبوونی رێوشوێنی گوونجاوی یاسایی و دیاریکراو و هەروەها کەم‌تەرخەمی تاقمێک لە دامەزراوە دەوڵەتییەکان، بۆتە هۆکاری پەرەگرتنی ئازاری ئاژەڵەکان. کەسانێک کە وەدوای مافی ئاژەڵەکان دەکەون هیوادارن یاسایەکی داڕێژراو و گونجار پێناسە بکرێ و زۆرتر لەوەی شایەد و بینەری دیاردەی دزێوی ئازاری ئاژەڵەکان نەبین.\nبرچسب ها: ئاژەڵ ئازاردان, شەڕەسەگ, کورستان


چەند نەرمەکاڵایەکی سەرەتایی بۆ بەکارهێنەرە نوێیەکانی سیستەمی لینوکس – کەی ئای تی ئێن\nئەپ و نەرمەکاڵا 17, ئازار 2018\nهەروەک دەزانین یەکێک لە سیستەمە وەگەڕخەرەکانی کۆمپیوتەر بریتیە لە لینوکس کە ئەم سیستەمە جیاواز لە سیستەمەکانی تر لە جۆری (open-source software)ـە واتە دەتوانیت گشت دێر و کۆدەکانی سیستەم ببینیت و ئاگاداری هەموو شتێکی ئەم سیستەمە بیت و چاودێری زانیارییەکانت بکەیت. ئەم سیستەمە چەندین دابەشکراوی جیاوازی هەیە کە هەریەکییان بۆ مەبەستێکی دیاریکراو بەکاردێت وە بەناوبانگرتینیان بریتییە لە (Ubuntu, Fedora, Arch Linux, Kubuntu,…) زۆریتریش بەڵام خاڵێکی زۆر گرینگ کە پێویستە بیزانیت ئەوەیە لە کاتی بەکارهێنانی لینوکس ئەوەیە کە نەرمەکاڵای تایبەت بەخۆی هەیە.\nمن لەم بابەتەدا ئاماژە بە چەند نەرمەکاڵایەکی گرنگ دەدەم کە زیاتر سودی دەبێت بۆ ئەو کەسانەی هێندە نییە سیستەمە بەکار دێنن. ئەمەش گرینگترین نەرمەکاڵاکانن:\nبێگومان لەم سیستەمە وەگەڕخەرەدا تۆ پێویستت بە وێبگەڕێک دەبێت و باشترین وێبگەڕ بریتییە لە وێبگەڕی کڕۆم و ئەمە دەقاودەق هاوشێوەی وەشانی سەر ویندۆزە و وێبگەڕێکی زۆر باشە.\n٢. نەرمەکاڵاکانی Office :\nبێگومان چونکە تۆ سیستەمێکی جیاوازتر بەکاردێنی لە ویندۆز بۆیە لەبەرامبەر ئەمە بێبەش دەبی لە نەرمەکاڵاکانی ماکرۆسۆفت ئۆفیس بەڵام ئەمە کێشە نییە چونکە لە لینوکس دا تۆ نەرمەکاڵای (LibreOffice)ت هەیە کەئەمە بەنزیکەیی هەموو ئەرکەکانی ئۆفیسەکەت جێبەجێدەکات و لە بەکارهێناندا زۆر سادە و ساکارە.\n٣. VLC Media Player :\nبێگومان ئەمەش نەرمەکاڵایەکی ناسراوە بۆ لێدانی کۆمەڵیکی یەکجار زۆر لە فایلی ڤیدیۆ کە ئەم نەرمەکاڵایە بۆ سیستەمی لینوکسیش بەردەستە و دەتوانیت دایبگریت.\n٤. GIMP :\nئەمە نەرمەكاڵایەکە کارکردنی لە شێوازی کارکردنی فۆتۆشۆپ نزیکە و بۆ دەستکاریکردنی وێنە و دیزاینکردن بەکاردێت بەڵام ناتوانم بڵێم وەک فۆتۆشۆپ بەهێزە.\nئەگەر ئەپێکی دیاریکراو هەیە لەسەر ویندۆز کە ناتوانیت دەستبەرداری بیت ئەوا VirtualBox بەکار بێنە. VirtualBox ئەم ئامرازەیە کە دەتوانیت دایبگریت و لە ١ کاتدا زیاتر لە چەند سیستەمێکی وەگەڕخەر بەکار بهێنیت و هەر یەکیشیان خاوەنی بەرنامە و جێگەی خۆیانن لەناو کۆمپیتەرەکەتدا و ئەوەی پێویستتە تەنها فایلی ISO ئەو سیستەمەیە کە مەبەستتە لەپاڵ لینوکس بەکاریبهێنیت.\nئەمەش نەرمەکاڵایەکی ناسراوە لە لای هەمووتان و دەتوانیت بۆ بارکردنی زانیارییەکانت تا ٢ گێگابایت بەکاریبهێنیت هەروەها دەتوانیت باربکەیتە ناو هەژمارەکەت.\n٧. سکایپی لینوکس؟\nنەرمەکاڵای Jitsi هاوشێوەی سکایپ کاردەکات بەڵام بەس بۆ سیستەمی لینوکس بەردەستە. ڕێگە دەدات پەیوەندی دەنگی و ڤیدیۆ بکەیت و هەماهەنگی هەیە لەگەڵ چەند ئەپێکی تری وەکو (Google Talk, ICQ, Yahoo, Facebook chat) کە لەڕێگەیەوە دەتوانی پەیوەندی لەگەڵ بەکارهێنەری ئەمانەشدا بکەیت.


عێراقی تازه پره له سه‌دام حسێن ! … هه‌ورامان علی – Denegkan\nعێراقی تازه پره له سه‌دام حسێن ! … هه‌ورامان علی\nbyadmin\tJanuary 23, 2008\tگشتی\nزۆر بون ئه‌وانه‌ی ئاگایانه یان بێئاگایانه گۆرانیان به به‌ژنوبالای عێراقی تازه‌دا هه‌ڵده‌دا، زۆربوون ئه‌وانه‌ی پێیان وابوو یان وایان ئیدعا ده‌كرد دوای هاتنی مارێنزو هه‌لپێچرانی داروده‌سته‌ی صدام و حكومرانی به‌عس ئیتر عێراق ده‌نێت به شامی شه‌ریف و هه‌مووان به ئازادی و خۆشگوزه‌رانی ژیانی ئاسایی خۆمان و منداله‌كانمان رێكده‌خه‌ینه‌وه و ئیتر خه‌به‌رێك له سه‌ركوت و زیندان و داپلۆسیین، خه‌به‌رێك له هه‌لاواردنی نه‌ته‌وه‌یی و تایفی و جنسی و…هتد له ولاتدا نامێنێت، به‌لام هه‌ر زوو بێبناغه‌یی ئه‌م هیواو ئومێدانه ده‌ركه‌وت و ئه‌وانه‌ی بێئاگایانه توره‌كه‌یان بۆ چنینه‌وه‌ی ده‌سكه‌وته‌كان هه‌لدوریبوو له په‌شیمانیدا كاله‌كیان به ئه‌ژنۆی خۆیان ئه‌شكان و باجی خۆشخه‌یالی خۆیان ده‌دا ، ئه‌وانی تریش ئه‌گه‌رچی شه‌رمۆكانه هێشتا خه‌ریكی پاساو هێنانه‌وه‌ی بێجێن، ناراسته‌وخۆش خه‌ریكی بژادنی زیانه‌كانیانن . ئه‌وكات پارتی و یه‌كێتی و ده‌زگای راگه‌یاندنه‌كانیان به هاوكاری ریزی دورودرێژی قه‌له‌م به‌ده‌سته موچه‌خۆره‌كانیان له‌گه‌ل بۆردمانی موشه‌كه‌كانی ئه‌مه‌ریكادا ئه‌مانیش بۆردمانی رای گشتی خه‌لكی كوردستانیان ده‌كردو خه‌ریكی ره‌واجدان به‌و خۆشخه‌یالیه بوون كه ئه‌مه‌ریكا رژێمێكی دیموكراتی وا له عێراقدا داده‌مه‌زرێنت كه ببێته نمونه له رۆژهه‌لاتی ناوه‌راستدا و خه‌لكی كوردستانیش به مافه‌كانیان شاد ده‌بن. هه‌ر ئه‌و كات بۆ هه‌ر چاودێرێك كه نه‌یویستبێت خۆی وخه‌لكی فریوبدا ئه‌وه رۆشن بوو ئامانجی ئه‌مه‌ریكا به پێچه‌وانه‌ی پروپاگه‌نده‌ی یه‌كێتی و پارتی نه رزگاری عێراق بوو له چنگ رژێمی دكتاتۆری و نه دامه‌زراندنی رژێمێكی دیموكراتی له ناوچه‌كه‌دا، ئه‌وان له‌یه‌كه‌مین رۆژی دوای روخانی رژێم جگه له وه‌زاره‌تی نه‌وت و دامه‌زراوه‌كانی سه‌ر به‌و وه‌زاره‌ته ئاگایانه ده‌رگای باقی دامه‌زراوه‌كانی تری ده‌وله‌تیان خسته سه‌ر گازه‌رایی پشت بۆ فه‌رهود و تالانی….ئه‌وان یه‌كه‌مین ده‌زگایی سیاسی كه دایان مه‌زراند له حوجره‌ی فه‌قیان ده‌چوو نه‌ك دامه‌زراوه‌ی سیاسی بۆ به‌رێوه بردنی ده‌وله‌ت و كۆمه‌لگا .له‌و 25 ئه‌ندامه‌یی مجلسی حكم كه برێمه‌ر دایمه‌زراندن جگه له‌وانه‌ی پارتی و یه‌كێتی (ئه‌گه‌رچی مام جه‌لال شانازی به ئایه‌توولا بونی خۆشیه‌وه ئه‌كات!)17 كه‌سیان به‌ره‌سمی ئایه‌تولا یان مه‌لان بوون ، ئه‌م پێك هاته‌یه و دیموكراسی كو‌جا مه‌رحه‌با. مه‌گه‌ر ته‌نیا قه‌له‌م به‌ده‌سته‌كانی پارتی و یه‌كێتی بتوانن ئه‌م تئیۆریه سیاسیه تازه‌یه‌یی دیموكراتی شی بكه‌نه‌وه. ده‌سه‌لاتدارانی عێراقی تازه بریتین له سه‌ره‌ك خێل و تایفه‌كان ، ئاخوندو عه‌مامه به‌سه‌ره‌كانی (حه‌وزه علمیه‌كان) به‌كرێگیراوه‌كانی ئتلاعاتی ئێران ،له‌گه‌ل چه‌ند كرێگرته‌یه‌كی سی ئای ئه‌ی. ئه‌مانه ئه‌و قاره‌مانانه بوون به‌پێی راگه‌یاندنی پارتی و یه‌كێتی ده‌بوو له‌سه‌ر ده‌ستیان رژێمی دیموكراتی تازه دامه‌زرێت و خه‌لكی كوردستانیش به مافه‌كانیان شاد بن و بۆ هه‌تاهه‌تایه تۆماری ئازارو كشتو كوشتاریان بپێچرێته‌وه . به‌لام هه‌ر زوو پوچی ئه‌م لێكدانه‌وه‌و تێگه‌یشتنانه ئاشكرا بوو ، له‌گه‌ل توندبوونه‌وه‌ی كێشه‌كانی عێراق ئه‌مانه وه‌ك كۆمه‌لێك مافیا له سه‌ر غه‌نیمه‌ته‌كه كه‌وتنه هه‌لكێشانی شمشێر له یه‌كتری و عێراقیان نقمی خوێن و فرمێسك كرد، كۆمه‌لێك برینی گه‌وره‌ی تریشیان كرده جه‌سته‌ی كۆمه‌لگاوه وه‌ك ئه‌وه‌ی عێراق خۆی له هه‌لومه‌رجێكی زۆر ئارام و باشدا بووبێت.\nتا ئه‌و جێیه‌ی په‌یوه‌ندی به مافه‌كانی خه‌لكی كوردستانه‌وه هه‌یه تا ئێستاش سه‌ره‌رای ئیدعای پوچی پارتی و یه‌كێتی بۆ عێراقی فیدرالی( به‌جیا له‌وه‌ی فیدرالیزم چاره‌سه‌ره یان نا) جگه له خۆیان هیچ هێزێكی تر له و وولاته‌دا له كوله‌كه‌ی ته‌ریشا باسی ناكات، هه‌موو ئه‌و كێشانه‌ی كه به درێژایی سه‌ده‌ی رابردوو به‌رۆكی خه‌لكی كوردستانی گرتبوو هه‌ر له جێگه‌ی خۆیدا باقییه، مانگی هه‌نگوینی پارتی و یه‌كێتی له گه‌ل باقی دارو ده‌سته مه‌زهه‌بی و تایفی و عه‌شیره‌تیه‌كان ده‌مێكه كۆتایی هاتوه‌و به‌هیچ شێوه‌یه‌ك پینه ناكرێت، كێشمه‌كێشی چه‌ند مانگی رابردووی حكومه‌تی هه‌رێم و به ناو حكومه‌ته‌كه‌ی ناوچه‌ی سه‌وز هه‌ر له مه‌سه‌له بوجه‌ی هه‌رێمه‌وه بگره تا گرێبه‌سته نه‌وتیه‌كان نیشانده‌ری ئه‌و راستیه‌ن ، كێشه‌ی دارو ده‌سته‌كه‌ی ناوچه‌ی سه‌وز له‌گه‌ل حكومه‌تی هه‌رێمی كوردستان ئه‌ونیه كه بوجه‌ی سالانی رابردو چی لێهاتوه یان قازانجی گرێبه‌سته نه‌وتیه‌كان ده‌چێته گیرفانی كوێوه و نهێنی ئه‌و كاره‌ساته له‌كۆێدایه رۆژ له‌دوای رۆژ ریزی هه‌ژاره‌كانی كوردستان تا دێت فراوانتر ده‌بێت و كۆشك و ته‌لارو سه‌روه‌تی فیرعه‌ونی ده‌سه‌لاتدارانیش فراوانتر ئه‌بێت ، نا كێشه‌ی ئه‌وان ئه‌وه‌یه كه هه‌رچه‌ند بۆیان بكری له‌گه‌ل هه‌رجۆره ده‌سكه‌وتێك كه خه‌لكی كوردستان له ده‌ره‌وه‌ی ئاره‌زو ئیراده‌ی ئه‌وان به‌ده‌ستی هێناوه، مخاله‌فه‌ت نیشان بده‌ن و هه‌ول بده‌ن كه‌می بكه‌نه‌وه، كاتێك ئه‌وان مل به جێبه‌جێكردنی ماده‌ی 140 ناده‌ن له‌وێوه نیه كه ئه‌و ماده‌یه چاره‌سه‌ری كێشه‌كان ناكات ، به‌لكه ئه‌وان نایان ده‌وێت ئه‌و ئاوه‌ی شۆڤێنیزمی به‌عس له عێراقدا دژی خه‌لكی كوردستان رشتویه‌تی سه‌رچاوه‌كه‌ی وشك كات،كاتێك جه‌نه‌راله فاشیسته‌كانی توركیا هه‌ره‌شه‌ی له‌شكركێشی بۆ سه‌ر هه‌رێمی كوردستان ده‌كه‌ن به ئاشكرا هه‌ولی شێواندنی ئاسایشه نیسبیه‌ی كوردستان ده‌ده‌ن ، له‌وه‌لامدا مالكی و نوێنه‌ری حكومه‌ته‌كه‌ی نه‌ك هه‌ر مێشێك میوانیان نیه ، به‌لكو ئاماده‌یی هه‌موو جۆره هاوكاریه‌كیش پیشان ده‌ده‌ن ، له‌و شوێنه‌وه نیه كه پ.ك.ك و كارو كرده‌وه‌كانی دروستن یان نا، له خزمه‌تی به‌ره‌وپێشچوونی بزوتنه‌وه‌ی هه‌قخوازانه‌ی خه‌لكی كوردستانه یان نا ، ئه‌وان كه خاوه‌نی كولتوری خۆ ته‌قاندنه‌وه و سه‌ربرینی ئینسانن به به‌رچاوی كامێراوه به‌راستی رویه‌كی قایمی ده‌وێت خه‌لكی تر به ترۆریست تاوان بار بكه‌ن. له روانگه‌ی ئه‌وانه‌وه هه‌رجۆره پێشكه‌وتنێكی خه‌لكی كوردستان له هه‌ر بوارێكدا بێت به هه‌ره‌شه بۆسه‌ر داهاتووی خۆیانی ده‌بینن ، ئه‌وان كه به‌م شێوه‌یه‌ی كه بینیمان ددانیان له پ.ك.ك جیرده‌كرده‌وه له راستیدا هه‌ره‌شه‌كانیان راسته‌وخۆ دژی خه‌لكی كوردستان بوو . ئه‌وان كه سزادانی تاوان بارانی ئه‌نفال جێبه‌جێ ناكه‌ن له‌و شوێنه‌وه نیه كه عه‌قلیه‌ت و بیركردنه‌وه‌یان گۆراوه و بروایان به سزای له‌سێداره‌دان نه‌ماوه! به‌لكه زۆر قورسه بۆیان له‌سه‌ر كوشتاری ژن و منالی دێهاته‌كانی كوردستان ژه‌نرال و سه‌ركرده‌كانی ده‌وله‌تی عێراقی عروبه‌و ئیسلام له سێداره بدرێن! ..ئه‌گه‌ر سبه‌ی علی كیمیاویان له‌سێداره‌دا باكه‌س دلی خۆی خۆشنه‌كات ئه‌وه تصفیه‌ی حساباتی نێوان شیعه و سونه‌یه ، له‌سه‌ر سه‌ركوتی خوێناوی راپه‌رینه‌كه‌ی خواروی عێراقه له به‌هاری 1991 دا نه‌ك شتێكی تر. ئه‌وان كه هێشتا توانای ئه‌وه‌یان نیه ئاسایشی په‌رله‌مانه‌كه‌ی ( ئه‌گه‌ر سوكایه‌تیم به په‌رله‌مان نه‌كردبێت) خۆیان بپارێزن و سه‌ره‌رای بونی زیاتر له 130 هه‌زار سه‌بازی ئه‌مریكی و دوو هێنده‌ی تریش ملیشیای جۆراو جۆر كه‌چی ناتونن بستێك له ناوچه‌ی سه‌وز دوركه‌ونه‌وه ،به‌لام به‌م شێوه‌یه‌و به‌م زمانه هه‌لسوكه‌وت له‌گه‌ل خه‌لكی كوردستاندا ده‌كه‌ن…باچیتر خۆمان فریو نه‌ده‌ین عێراقی تازه پره له صدام و علی كیمیاوی! ئه‌وه‌ی كه ئه‌مرۆ ناتوانن وه‌ك دوێنی به چه‌كی كیمیاوی و هه‌لمه‌تی ئه‌نفال ره‌وانه‌ی دۆزه‌خمان كه‌ن له داماوی و بێده‌سه‌لاتیاندایه نه‌ك له‌گۆرانی ئه‌قلیه‌تی شۆڤێنستی و ئه‌نفالچیه‌تییان .\nله‌وه‌ته‌ی ده‌وله‌تی تازه‌ی عێراق له دوای جه‌نگی جیهانی یه‌كه‌مه‌وه دروست بووه خه‌لكی كوردستان قوربانی سه‌ره‌كی ئه‌م وولاته بوون ، هیچ كاتیش رژێمه سیاسیه‌كه‌ی ده‌وله‌تی عێراق به‌بێ سه‌ركوت و داپلۆسین نه‌یتوانیوه وولات به‌رێوه ببات ، هه‌ر بۆیه قوربانی داهاتوی عێراق ئه‌وانه‌ن هێشتا پێیان وایه له ولاته‌دا ئومێدێك ماوه . تاكه رێگا له به‌رده‌م خه‌لكی كوردستاندا جیا بونه‌وه‌و دامه‌زراندنی ده‌وله‌تی سه‌ربه‌خۆیه،زوو نیه و سبه‌ینێش دره‌نگه، ئه‌مه كه‌م ده‌ردی سه‌ر ترین رێگایه له به‌رده‌مماندا.\nPrevious پێشبینى و هاوپەیمانیەتى … سەلام عومەر\nNext کلتوور ، ئافرەت ، قوربانى لەڕۆمانى (گرەوى بەختى هەڵاڵە)ى عەتا نەهایى


خولی ئەمریکی - کۆڵۆمبۆس کریو vs دالاس - Soccer - Yariga - Results, fixtures, tables and statistics\nپۆڵاتلاند تیمبێرس vs. کۆلۆرادۆ ڕاپیدس نیویۆرک رب. vs. New York City فێلادێلفیا یونیۆن vs. Atlanta United دی سی یونایتد vs. نیو ئینگلاند ئۆرلاندۆ سیتی vs. وایتکاپس کۆڵۆمبۆس کریو vs. دالاس شیگاکۆ فایەر vs. Minnesota United ڕیاڵ ساڵت لەیک vs. کۆلۆرادۆ ڕاپیدس مۆنتێریال ئیمپاکت vs. تۆرۆنتۆ ئێف سی لۆس ئانجێلێس گالاکسی vs. ئێرسکواکس\nکۆڵۆمبۆس کریو vs دالاس 2-1\nکۆڵومبۆس ستادیۆم (Columbus, Ohio)\nO. Kamara (G) 50' (دروستکرا لە لایەن: H. Jiménez)\nجـ.مێنسا (G) 71' (دروستکرا لە لایەن: F. Higuaín)\n78' W. Zimmerman (G) (دروستکرا لە لایەن: J. Morales)\nJ. Hanson (USA)\nH. Grana (ARG)\nC. Gruezo (ECU)\n'88 بۆ L. Abubakar\nT. Akindele (CAN)\nA. Harris (SKN)\n'77 بۆ هـ. ئافول\nڕۆلاند لاما (BEL)\n'72 بۆ J. Morales\n'83 بۆ L. González\nK. Acosta (USA)\n'87 بۆ C. Colmán\n'60 بۆ C. Martinez\nM. Urruti (ARG)\nV. Ulloa (USA)\nC. Seitz (USA)\n'60 بۆ Pedro Santos\nJ. Morales (ARG)\n'72 بۆ ڕۆلاند لاما\n'77 بۆ H. Jiménez\nL. González (VEN)\n'83 بۆ M. Barrios\n'87 بۆ K. Acosta\n'88 بۆ F. Higuaín\n4 جـ.مێنسا 71'\n11 O. Kamara 50'\n1 J. Gonzalez گ\n2 H. Grana\n7 C. Gruezo\n13 T. Akindele 69'\n14 A. Harris\n20 ڕۆلاند لاما\n21 M. Barrios\n23 K. Acosta\n24 M. Hedges 90+3'\n25 W. Zimmerman 78'\n37 M. Urruti\nڕاهێنەر: Ó. Pareja\n12 A. Jahn\n17 L. Abubakar بۆ F. Higuaín 88'\n18 C. Martinez بۆ Pedro Santos 60'\n19 K. Manneh\n25 هـ. ئافول بۆ H. Jiménez 77'\n18 C. Seitz گ\n8 V. Ulloa\n9 C. Colmán بۆ K. Acosta 87'\n11 J. Morales بۆ ڕۆلاند لاما 72'\n17 L. González بۆ M. Barrios 83'\n22 R. Cannon\n24/06/18 MLS Los Angeles FC 2 - 0 کۆڵۆمبۆس کریو بینینی ڕووداوەکان زانیاری زیاتر لەسەر ئەم یارییە\n01/07/18 MLS کۆڵۆمبۆس کریو 2 - 1 ڕیاڵ ساڵت لەیک بینینی ڕووداوەکان زانیاری زیاتر لەسەر ئەم یارییە\n04/07/18 CLF کۆڵۆمبۆس کریو 2 - 0 دێپۆرتیڤۆ ساپریسا زانیاری زیاتر لەسەر ئەم یارییە\n08/07/18 MLS لۆس ئانجێلێس گالاکسی 4 - 0 کۆڵۆمبۆس کریو بینینی ڕووداوەکان زانیاری زیاتر لەسەر ئەم یارییە\n15/07/18 MLS New York City 2 - 0 کۆڵۆمبۆس کریو بینینی ڕووداوەکان زانیاری زیاتر لەسەر ئەم یارییە\n22/07/18 MLS کۆڵۆمبۆس کریو 01 : 30 ئۆرلاندۆ سیتی زانیاری زیاتر لەسەر ئەم یارییە\n29/07/18 MLS نیویۆرک رب. 01 : 00 کۆڵۆمبۆس کریو زانیاری زیاتر لەسەر ئەم یارییە\n12/08/18 MLS کۆڵۆمبۆس کریو 01 : 30 هۆوستن داینامۆ زانیاری زیاتر لەسەر ئەم یارییە\n19/08/18 MLS Atlanta United 22 : 00 کۆڵۆمبۆس کریو زانیاری زیاتر لەسەر ئەم یارییە\n24/08/18 MLS شیگاکۆ فایەر 01 : 00 کۆڵۆمبۆس کریو زانیاری زیاتر لەسەر ئەم یارییە\n24/06/18 MLS نیویۆرک رب. 3 - 0 دالاس بینینی ڕووداوەکان زانیاری زیاتر لەسەر ئەم یارییە\n30/06/18 MLS Minnesota United 0 - 1 دالاس بینینی ڕووداوەکان زانیاری زیاتر لەسەر ئەم یارییە\n05/07/18 MLS دالاس 3 - 2 Atlanta United بینینی ڕووداوەکان زانیاری زیاتر لەسەر ئەم یارییە\n08/07/18 MLS ڕیاڵ ساڵت لەیک 2 - 0 دالاس بینینی ڕووداوەکان زانیاری زیاتر لەسەر ئەم یارییە\n15/07/18 MLS دالاس 3 - 1 شیگاکۆ فایەر بینینی ڕووداوەکان زانیاری زیاتر لەسەر ئەم یارییە\n29/07/18 MLS سپۆرتین کانساس ستی 02 : 30 دالاس زانیاری زیاتر لەسەر ئەم یارییە\n13/08/18 MLS سیاتێل ساوندێرس 02 : 00 دالاس زانیاری زیاتر لەسەر ئەم یارییە\n19/08/18 MLS دالاس 02 : 00 Minnesota United زانیاری زیاتر لەسەر ئەم یارییە\n1 تۆرۆنتۆ ئێف سی 34 +37 69\n2 New York City 34 +13 57\n3 شیگاکۆ فایەر 34 +14 55\n4 Atlanta United 34 +30 55\n5 کۆڵۆمبۆس کریو 34 +4 54\n6 نیویۆرک رب. 34 +6 50\n7 نیو ئینگلاند 34 -8 45\n8 فێلادێلفیا یونیۆن 34 +3 42\n9 مۆنتێریال ئیمپاکت 34 -6 39\n10 ئۆرلاندۆ سیتی 34 -19 39\n11 دی سی یونایتد 34 -29 32


چەند ئێرانییەك‌و ئەندامی حیزبوڵڵا كوژراون\nتەقینەوەكەی عەنباری چەك‌و تەقەمەنییەكانی حەشدی شەعبی بە بۆردومانی ئاسمانی بووە\n14/08/2019 2409 جار خوێندراوه‌ته‌وه\nبەرپرسێكی سوپای عێراق ئاشكرایكرد، لەئەنجامی بۆردومانی فرۆكەیەكی نادیاردا بۆ سەر بنكەی سەقەری سەربازی لە باشووری بەغدا زیاتر لە 24 سەرباز لە میلشیای حەشدی شەعبی و ئەفسەری ئێران‌و چەند چەكدارێكی حیزبوڵڵای لوبنانی كوژراون.\nلەو بارەوە ئەفسەرێك لە سوپای عێراق رایگەیاندووە، فرۆكەیەكی نادیار چەند كۆگایەكی چەك و تەقەمەنی و رۆكێتی سەر بەحەشدی شەعبی لە بنكەی سەربازی سەقەری سەربازی سەر رێگای پێكەوە بەستانی نێوان بەغدا و بابلی كردووەتە ئامانج، لە ئەنجامدا كۆگاكە بەتەواوەتی وێران بووەو زیاتر لە 24 سەرباز لە حەشدی شەعبی و چەندین ئەفسەر لەفەیلەقی قودس و چەند چەكدارێكی میلشیای حەشدی شەعبی كوژراون.\nئەوانەی رووداوەكەیان بە چاوی خۆیان بینیوە لە خەڵكی ئەبودشێر لەناوچەی دۆرە بەرانبەر بنكەی سەقەری سەربازی باسی ئەوەیان كردووە، تەقینەوەیەكی زۆر گەورە لەناو بنكەكەدا روویداوە و چەندین پارچە لە ئەنجامی تەقینەوەكەدا كەوتووەتە سەر خانووەكانیان، بەڵام هیچ قوربانییەكی لێ نەكەوتووەتەوە.\nبنكەی سەقەری سەربازی یەكێكە لە بنكە سەربازییە گەورەكان و چەندین بارەگای حەشدی شەعبی لەخۆی گرتووە لەوانە، كەتائیبی "سید الشهدا" یەكێك لە لقەكانی میلشیای "نوجەبا"، سەرەرای بارەگای فیرقەی 17ی سوپای عێراق و پۆلیسی ئیتحادی.\nبەگوێرەی هەندێك زانیاری نێو سوپای عێراق، بنكەكە كارگەیەكی كۆكردنەوەی رۆكێتی ئێرانی كۆگای رۆكێت و سەكۆی هەڵدانی لەخۆ گرتووە، جگە لە كەلوپەل و چەكی قورس و ناوەندەكانی راهێنانی تایبەت بە میلشیاكان.\nسەرچاوە سەربازییەكان ئەوەشیان روونكردووەتەوە، ئەفسەرەكانی فەیلەقی قودس و چەكدارانی میلشیای حیزبوڵڵای لوبنانی سەرپەرشتی پرۆسەكانی كۆكردنەوەی رۆكێت و راهێنانی چەكدارەكانی حەشدی شەعبییان كردووە.\nبنكەی سەقەر، بە یەكێك لە بنكەكانی فەیلەقی قودس لە عێراق دادەنرێت، رێكخستن و راهێنانی چەكدارەكان لە سەرجەم رەگەزەكان، ئەوانەی لە ئێرانەوە هاتوون بۆ عێراق، هەروەها چەكدارە عێراقییەكانیان لە ئەستۆ گرتووە، پێش ئەوەی ڕەوانەی سوریا و یەمەن بكرێن لەرێگەی فرۆكەخانەی نەجەفەوە.\nهەرچی میلشیای كتائیبی "سید الشهدا"ە، كە لەلایەن (ئەبو ئالا وەلائی)ەوە سەرپەرشتی دەكرێت و یەكێكە لەو میلشیایانەی راستەوخۆ پەیوەندییان هەیە بە قاسم سلێمانی فەرماندەی سوپای قودسی ئێرانی زیاتر لە 3500 چەكدار پێكدێت، كاریان بریتییە لە پاراستنی گواستنەوەی رۆكێت و پارچەكانی، ئەو گروپانەشی سلێمانی پێكیهێناون بەشداری دەكەن لە جێبەجێكردنی هێرشە رۆكێتییەكان بۆ سەر بەرژەوەندییەكانی ئەمریكا لە عێراق و تیرۆركردن لە ریزی عێراقییەكاندا و نانەوەی ئاژاوەی هۆزایەتی و تائیفی بۆ تێكدانی سەقامگیری لەعێراق.\nسەرچاوەكان راشیانگەیاندووە میلشیاكانی حەشدی شەعبی لەم دواییەدا چەكی قورس و رۆكێتیان لەبنكەكانی ناوچەكانی تری بەغداوە بۆ ئەو بنكەیە گواستووەتەوە بۆ ئەوەی لەو شوێنە حەشاری بدەن لەژێر روپۆشی سوپای عێراق و پۆلیسی ئیتحادییدا.


شاندی باڵای حكومە‌تی ھە‌رێم لە‌گە‌ڵ لیژنە‌ی دارایی ئە‌نجومە‌نی نوێنە‌رانی عێراق كۆبووە‌وە\nبەغدا، عێراق (GOV.KRD) – شاندی باڵای حكومەتی هەرێمی كوردستان و لیژنەی دارایی ئەنجومەنی نوێنەرانی عێراق بە سەرۆكایەتیی هەیسەم جبوری، رۆژی ھەینی ١ ئایاری ٢٠٢٠ بۆ تاوتوێكردنی كێشە داراییە كەڵەكەبووەكانی نێوان بەغدا و هەولێر كۆبوونەوە.\nلە كۆبوونەوەكەدا شاندی حکومەتی هەرێم لەگەڵ سەرۆك و هەندێ لە ئەندامانی لیژنەی دارایی ئەنجومەنی نوێنەران، كۆمەڵێك راسپاردە و پێشنیاریان بۆ چارەسەركردنی كێشەكان، بەتایبەتی ئەوانەی پەیوەستن بە نەوت و پشكی هەرێم لە یاسای بودجەی ٢٠١٩ دا گەڵاڵە كرد، هەروەها رێوشوێنەكانی مامەڵەكردنیان لەگەڵ ساڵی دارایی ٢٠٢٠ تاوتوێ كرد.\nبڕیاردرا لەمەولا هەماهەنگی زیاتر لەنێوان حكومەتی هەرێم و لیژنەی دارایی ئەنجومەنی نوێنەران هەبێت بۆ ئەوەی لە قۆناغەكانی داهاتوودا بتوانن لەو كاتانەی كە پێویستە، كاری هاوبەشی زیاتر بكەن و كەموكوڕییەكان چارەسەر بكەن.


لیستی 162 كار بۆ دامه‌زراندنی ئه‌نجومه‌نی ئیتیحادی ده‌كات\n2018-04-16 12:08 65 جار بینراوە کۆمێنت\nلیستی یه‌كێتی كار بۆ دامه‌زراندنی ئه‌نجومه‌نی ئیتیحادی ده‌كات\nله‌ناو ده‌ستووری عیراقدا كه گرێبه‌ستی سیاسیی نێوان عیراقییه‌كانه، پتر له په‌نجا بڕگه‌و مادده هه‌یه بۆ رێكخستن‌و پیاده‌كردنی نووسراون «ئه‌مه‌ش به یاسا رێكده‌خرێت»، له‌ناو ئه‌و ماددانه‌دا هه‌ندێكیان یاسای بۆ ده‌رچووه‌و زۆری تریش ماون كه ئه‌نجومه‌نی نوێنه‌ران یاسای بۆ ده‌رنه‌كردوون. له‌وانه‌ش یاسای تایبه‌ت به ئه‌نجومه‌نی ئیتحادییه، كه وه‌كو ژووری دووه‌می په‌رله‌مان وایه، هه‌م دیموكراسییه‌كه‌ی وڵات پته‌وده‌كات‌و هه‌میش ره‌گی دیموكراسیی ته‌وافوقی‌و شه‌راكه‌تی حه‌قیقی داده‌كوتێ‌و بۆ ئیجتیهادی فه‌زای سیاسی‌و ململانێی كاتیی نێوان پێكهاته‌كانی عیراق جێیناهێڵێت.\nله ماده‌ی 48ی ده‌ستووری هه‌میشه‌یی عیراقدا هاتووه: «ده‌سه‌ڵاتی یاسادانان له هه‌ردوو ئه‌نجومه‌نی نوێنه‌ران و فیدراڵی پێكدێت".\nهاوكات له ماده‌ی (65)دا كه باس له پێكهاته‌ی ئه‌نجومه‌نی فیدراڵی ده‌كات هاتووه: «ئه‌نجومه‌نێكی یاسادانان به‌ناوی (ئه‌نجومه‌نی فیدراڵی) پێكده‌هێنرێت كه ئه‌نداماكانی بریتییه له نوێنه‌ری هه‌رێمه‌كان‌و پارێزگا رێكنه‌خراوه‌كانی ناو هه‌رێمه‌كان، شێوه‌ی پێكهێنان‌و مه‌رجی به‌ئه‌ندامبوون‌و پسپۆڕییه‌كان‌و هه‌موو كاروباره‌كانیشی، به‌یاسایه‌ك له ئه‌نجومه‌نی نوێنه‌ران په‌سه‌ند ده‌كرێت، به‌و مه‌رجه‌ی ده‌نگی زۆرینه‌ی سێیه‌كی په‌رله‌مانتاران به‌ده‌ستبهێنێت".\nلیستی 162 كه لیستی یه‌كێتیی نیشتمانیی كوردستانه، كار بۆ دامه‌زراندنی ئه‌م ئه‌نجومه‌نه ئیتحادییه ده‌كات.\nله به‌رنامه‌ی لیستی 162دا بۆ ئه‌م هه‌ڵبژاردنه به ده‌ق هاتووه: (كۆمه‌ڵێك یاسای دامه‌زراوه‌ی فیدراڵی هه‌یه، كه تا ئه‌مڕۆ نه‌ده‌رچوون و نه‌كاریشیان پێكراوه وه‌ك ئه‌نجومه‌نی فیدراڵی (ژووری دووه‌می په‌رله‌مان)، كه هاوسه‌نگی نێوان زۆرینه و كه‌مینه دیاری ده‌كات . ئه‌مه‌ش به‌ڕای ئێمه باشترین چاره‌سه‌ره).\nبایه‌خی ئه‌م ئه‌نجومه‌نه له‌وه‌دایه كه لێناگه‌ڕێت په‌رله‌مانی ئێستای عیراق به‌ناوی زۆرینه‌ی دیموكراتی‌و زۆرینه‌ی په‌رله‌مانییه‌وه ئه‌و یاساو بڕیارانه تێپه‌ڕێنێت، كه له قازانجی پێكهاته‌یه‌ك، یان دووانه‌و پێكهاته‌یه‌كی تری وڵات زه‌ره‌ریان لێ ده‌كات. ژووری دووه‌می په‌رله‌مان پێداچوونه‌وه به‌بڕیارو یاساكانی ژووری یه‌كه‌مدا ده‌كات‌و لێناگه‌ڕێ زۆرینه‌ی تایفی یان قه‌ومی‌و شۆڤێنی، شتی وا به‌سه‌ر پێكهاته‌ی كورد بسه‌پێنێ، كه زیان به‌به‌رژه‌وه‌ندیی نه‌ته‌وه‌یی‌و نیشتمانیی كوردستان ده‌گه‌یه‌نێت.\nئه‌و فلته‌ره واده‌كات فراكسیۆنه‌كانی په‌رله‌مان هیچ نه‌بێ له شته جه‌وهه‌رییه‌كانی وڵاتدا بگه‌ڕێته‌وه بۆ پره‌نسیپی ته‌وافوق‌و سازان، تا بڕیاری زۆرینه ئه‌گه‌ر دراش تێنه‌په‌ڕێ‌و نه‌سه‌پێندرێت. واته ئه‌گه‌ر كۆنگرێسی عیراق (ئه‌نجومه‌نی نوێنه‌ران) یاساو رێسا ده‌ربكات، ئه‌وا سینات (ئه‌نجومه‌نی ئیتحادی) كه ده‌نگی پارێزگاكان‌و هه‌رێمه‌كانی وڵات هاوسه‌نگ ده‌كات، ده‌توانێت ده‌ستكاری تێدا بكات.\nئه‌م بڕگه‌یه له ده‌ستووری وڵات كه تیمی كورد به‌تایبه‌تیش سه‌رۆك مام جه‌لال وه‌ك پارێزه‌رێكی مافه‌كانی كوردستان له‌ده‌ستوور چه‌سپاندوویه‌تی، حسێبـی مه‌یلی تایفی‌و نه‌ته‌وه‌یی زۆرینه‌ی كردووه، كه رۆژێك ده‌خوازێ پاشه‌كشه بكات‌و هه‌وڵی ئیحتیواكردنی كورد بدات. ئه‌گه‌ر ئه‌نجومه‌نی ئیتحادی وه‌ك له ده‌ستووردا هاتووه دابمه‌زرایه، زۆرینه‌ی شۆڤێنی‌و باڵی تایفه‌گه‌ریی به‌هێزی ناو په‌رله‌مانی عیراق نه‌یده‌توانی له كه‌یسی بودجه‌و مادده‌ی 140و ماجه‌رای ریفراندۆمدا هێرش بكاته‌سه‌ر كوردو كوردستان‌و ئابڵوقه‌ی هه‌مه‌لایه‌نه‌ی به‌سه‌ردا بسه‌پێنێت.\nلیستی حزبه‌كه‌ی سه‌رۆك مام جه‌لال، كه حزبی دابینكردنی ته‌وافوق‌و شه‌راكه‌تی راسته‌قینه‌و فلته‌ری دژه شۆڤێنییه، له‌خولی چوار ساڵی داهاتوودا كار بۆ ته‌شریعكردنی یاسای ئه‌نجومه‌نی ئیتحادی ده‌كات. نوێنه‌رایه‌تیی یه‌كێتی له په‌رله‌مانی عیراق ئه‌و بنه‌مایه به‌پێی ده‌ستوور جێبه‌جێ ده‌كه‌ن.\nده‌نگدان به (162) ده‌نگدانه به ئه‌وله‌ویه‌تی كوردستان له پێكهاتنی ئه‌نجومه‌نی ئیتحادیدا.\nكۆسرەت ڕەسوڵ بۆ پێشمەرگە دێرینەكان: یەكێتی خاوەنی پێشمەرگەی قارەمانی وەك ئێوەو ... 2018-04-25 19:39\nكۆسرەت رەسوڵ: كۆمەڵەی خوێندكاران كوانووی شۆڕش بووەو رۆڵی بەرچاوی هەبووە لەكاروا... 2018-04-25 17:34\nكەسوكاری شەهیدان: درێژەپێدەری رێبازی شەهیدەكانمان دەبین 2018-04-25 16:21\nمەخمورییەكان بەڵێن بۆ لیستەكەی مام دووپاتدەكەنەوە 2018-04-25 15:51


پێشمه‌رگه‌ی لیوای پارێزگاریی مه‌كته‌بی راگه‌یاندن بوو چله‌ی شه‌هید ده‌ریا\nپێشمه‌رگه‌ی لیوای پارێزگاریی مه‌كته‌بی راگه‌یاندن بوو چله‌ی شه‌هید ده‌ریا  ئاوات كۆكه‌یی 9/7/2017\nرۆژی ٦/7/2017 له‌هۆڵی 5ی ئازار له‌شاری رانیه، رێوڕەسمی چله‌ی شه‌هید ده‌ریا جه‌لال به‌ڕێوه‌چوو.\nله‌و رێوڕه‌سمه‌دا كه مسته‌فا چاوڕه‌ش ئه‌ندامی سه‌ركردایه‌تی (ی.ن.ك) و لێپرسراوی مه‌ڵبه‌ندی ڕێكخستنی پێشمه‌رگه و عه‌بدوڵڵابۆر فه‌رمانده‌ی میحوه‌ری سێی دوزخورماتوو و ژماره‌یه‌كی به‌رچاو له فه‌رمانده باڵاكان و ئه‌فسه‌رانی هێزی پێشمه‌رگه و كادرانی\nسیاسی و ئیداری و كه‌سوكاری شه‌هیدان و هاووڵاتیان و ئه‌ندامانی ئه‌نجومه‌نی ناوه‌ندو به‌رپرسانی حزبی و حكومی ناوچه‌كه، ئاماده‌بوون، دوای ده‌قیقه‌یه‌ك وه‌ستان بۆ گیانی شه‌هیدان و به‌ڕێوه‌چوونی چه‌ند بڕگه‌یه‌كی مه‌راسیمه‌كه، مسته‌فا چاوڕه‌ش وتارێكی هه‌مه‌لایه‌نی پێشكه‌ش كرد، له‌وتاره‌كه‌یدا ئاماژه‌ی به ورده‌كاری شه‌ڕی داعش و قاره‌مانێتی پێشمه‌رگه له رابردوو و ئێستادا كرد، هه‌روه‌ها تیشكی خسته سه‌ر ئازایه‌تی شه‌هید ده‌ریا له رووبه‌ڕووبوونه‌وه‌ی تیرۆریستان، جگه‌له‌وه‌ش رۆڵی باوكی شه‌هیدو بنه‌ماڵه‌كه‌ی به‌تایبه‌تی و ناوچه‌ی باڵه‌كاتیی به‌رزنرخاند له تێكۆشان و قوربانیدان.\nتاجه گوڵینەی خاتوو هێرۆ ئیبراهیم ئه‌حمه‌د ئه‌ندامی مه‌كته‌بی سیاسی ی.ن.ك و دواتریش تاجه‌گوڵینەی هاوڕێیانی شه‌هید له‌به‌رده‌م وێنه‌ی شه‌هید ده‌ریادا دانرا.\nچه‌ند وتارێكی دیكه‌ش خوێندرانه‌وه، له‌وانه وتاری میحوه‌ری چواری باشوری كه‌ركوك له‌لایه‌ن هیواره‌ش جێگری فه‌رمانده‌ی میحوه‌ره‌وه پێشكه‌شكرا و به‌وردی باسی چۆنێتی ئه‌و شه‌ڕه‌ی كرد كه تیایدا ده‌ریا جه‌لال شه‌هیدكرا.\nمیدیای خوشكی شه‌هید پارچه شیعرێكی خوێنده‌وه، دواتریش چه‌ندین بڕگه‌ی دیكه‌ی لاوانه‌وه‌و شیعروپه‌خشان پێشكه‌شكرا، له‌گه‌ڵ خوێندنه‌وه‌ی بروسكه‌كانی ماته‌مینی و پیشاندانی چه‌ند لایه‌نێكی ژیانی شه‌هید له ڕێگه‌ی داتاشۆوه.\nبه وتاری بنه‌ماڵه‌ش\nكۆتایی به رێوڕه‌سمه‌كه هێندرا\nشایانی باسه، ده‌ریا جه‌لال محه‌مه‌د پێشمه‌رگه‌ی سریه‌ی 1ی فه‌وجی 1ی لیوای 130ی راگه‌یاندن بوو، لیواكه‌یان سه‌ره‌ڕای ئه‌ركی خۆی به‌شداریی كاراشیان هه‌بووه له‌شه‌ڕی دژ به‌تیرۆریستانی داعش له‌سنووری میحوه‌ری 4ی باشووری كه‌ركوك، هه‌ر له‌و پێناوه‌شدا ده‌ریا جه‌لال له‌شه‌وی 7/5/2017 له شه‌ڕێكی ده‌سته‌ویه‌خه‌دا له رووبه‌رووبوونه‌وه‌ی گروپێكی خۆكوژی داعشدا له‌ته‌نیشت میحوه‌ری 4، شه‌هیدكرا و باوكی و هاوڕێیه‌كیشی برینداركران.\nدوای درێژه‌كێشانی شه‌ڕه‌كه و له‌كاتی به‌هانه‌وه‌چوونی پێشمه‌رگه‌كانی هێزی كۆماندۆی هێزه‌كانی 70 بۆشوێنی شه‌ڕه‌كه، پێشمه‌رگه‌یه‌كی قاره‌مانی ئه‌و هێزه به‌ناوی ئه‌حمه‌د دڵشاد شه‌هیدكرا و حه‌وت هاوڕێشی برینداربوون.


سیستمی به‌رگری ئاسمانی هه‌نارده ده‌که‌ین/ئێران ئه‌من ترین ئاسمانی هه‌یه - Mehr News Agency\n9 rezberê 2018 - 08:25\nNews Code 21542\nفه‌رمانده‌ی هێزی ئاسمانی تاران له گفتوگۆ له‌گه‌ڵ مێهر:\nسیستمی به‌رگری ئاسمانی هه‌نارده ده‌که‌ین/ئێران ئه‌من ترین ئاسمانی هه‌یه\nفه‌رمانده‌ی هێزی ئاسمانی تاران وتی: به‌هره بردن له چەندین جۆر سیستمی به‌رگری ئاسمانی نوێ، بووته هۆی ئه‌وه‌ی بتوانین بڵێین ئێران ئه‌من ترین ئاسمانی له ناوچه‌که‌دا هه‌یه.\nئاژانسی مێهر، به‌شی سیاسه‌ت، هادی ڕه‌زایی: سیستمی به‌رگری ئاسمانی ئێران له دوای سه‌رکه‌وتنی شۆڕشی ئیسلامی زیاترین پێشکه‌وتنی به خۆیه‌وه دیه‌وه و له ئێستا زیاتر له ۳۶۰۰ خاڵی گرنگی ئێران ڕۆژانه له لایه‌ن هێزی ئاسمانییه‌وه چاودێڕی ورد ده‌کرێت و ئه‌مه‌ش بووه‌ته هۆی ئه‌وه‌ی هەر جۆرە جووڵه‌ی ئاسمانی له سنووره‌کانی ئێران به دی بکرێت و کۆنترۆڵی بکه‌ن.\nبۆ نموونه کاتی خۆی تیرۆریستێکی دژ به ئێران به ناوی عه‌بدولمالک ڕیگی له وڵاتێکی که‌نداوی فارس به ئاسمانی ئێراندا ویستی بچێته ئه‌فغانستان به‌ڵام هێزی ئاسمانی ئێران دۆزییه‌وه و فڕۆکه‌که‌ی ناچار کرد بنیشێته‌وه و ئه‌م تیرۆریسته‌ی له خاکی خۆیدا ده‌ستگیر کرد و دواجاریش له سێداره درا.\nئێران له ئێستادا چه‌ندین سیستمی ڕاداری و مووشه‌کی ئاسمانی گرنگی به ناوه‌کانی ڕه‌عد، یازه‌هرا، مێرساد، سه‌یاد و هتد هه‌یه که هه‌موویان به‌رهه‌م هاتووی ناوخۆی ئێرانن و بۆ ئامانجی کورت بڕ و مامناوه‌ند و دوور بڕ بکار دێن.\nهه‌ر له‌مباره‌وه له‌گه‌ڵ ئه‌میر بیژه‌ن ساعدی، فه‌رمانده‌ی ناوچه‌ی به‌رگری ئاسمانی تاران گفتوگۆیه‌کمان ئه‌نجام داوه که پێشکه‌ش ده‌کرێت:\n* ڕێبه‌ری باڵای ئێران به‌رده‌وام جه‌ختی له سه‌ر به‌رگری ئاسمانی ئێران کردووه، بۆ ئاسمانی ئێران ئه‌وه‌نده گرنگی پێده‌درێت؟\nئێمه دوای شۆڕشی ئیسلامی خێرا شه‌ڕی عێراقمان پێفرۆشرا، ئه‌م مه‌ترسی و هه‌ڕه‌شانه به‌رده‌وام له سه‌ر ئێران بووه و هه‌یه. که‌واته ده‌بوایه‌ت ئێران به‌ره‌و ڕووی خۆڕاگری سه‌ربازی بچوایه‌ت که به‌شێک له‌م خۆڕاگرییه به‌رگری له ئاسمانی ئێرانه. دوای هێرشه‌کانی ئه‌مریکا بۆ سه‌ر عێراق و ئه‌فغانستان و شه‌ڕه‌کانی سووریا و یه‌مه‌ن و هاتنی داعش بۆ ناوچه‌که تێگه‌یشتین که شه‌ڕه‌کانی داهاتوو له بواری ئاسمانیدا یه‌کجار جه‌ختی له سه‌ر ده‌کرێت. بێ گومان ته‌نیا ڕێگه‌ی ڕووبه‌ڕوو بوونه‌وه‌ی هه‌ر جۆره هێرشێکی مووشه‌کی ته‌نیا به‌هێزکردنی به‌رگری ئاسمانییه که ئێمه هه‌وڵمان داوه به باشی ئه‌نجامی بده‌ین.\nڕێبه‌ری باڵای ئێرانیش له دواین دیدار که بوومان فه‌رموویان که به‌رگری ئاسمانی له ڕووی سه‌ربازییه‌وه ئابڕووی ئێرانه. ئه‌مه‌ش وه‌ک شانازییه‌ک بۆ هه‌موو فه‌رمانده‌کانی ئه‌م بواره بووه.\n* به پێی ئه‌و هه‌ڕه‌شانه‌ی که هه‌یه و پێشکه‌وتنی ئه‌م بواره له جیهان چۆنه که ئێران ئه‌من ترین ئاسمانی له وڵاتانی جیهاندا هه‌یه؟\nوه‌ک وتم هه‌ر وڵاتێک به‌رگری ئاسمانی له یه‌که‌مایه‌تی خۆی دابنێت به ئه‌نجامی باش ده‌گات. بابه‌تی دیکه‌ش ئه‌وه‌یه که فه‌رمانده‌یی هێزی سه‌ربازی ئێران هه‌میشه جه‌ختیان له به‌هێز بوونی توانی ئاسمانی ولات کردووه. ئه‌مانه هه‌مووی کاریگه‌ری خۆیی هه‌یه. هه‌روه‌ها ئه‌م کارانه له نێوان هێزه‌کانی ئه‌رتشی ئێران و هێزی ئاسمانی سوپای پاسداران دابه‌ش کراوه ئه‌مه‌ش بووه‌ته‌وه هۆی ئه‌وه‌ی ئێمه بتوانین زۆر به وردی له سه‌ر ئه‌رکه‌کانی خۆمان ڕابوه‌ستین و ئیش بکه‌ین.\nهه‌روه‌ها بڕوان له قه‌یرانه‌کانی ناوچه‌که و جیان، ئه‌و کێشه‌کانی له کریمه له نێوان ڕووسه‌کان و وڵاتانی دیکه ساز بوو، یان قه‌یرانی سووریا و عێراق که بووه‌ته هۆی کێشه بۆ ئه‌م وڵاتانه. هه‌موو ئه‌مانه وای کرد که له‌م بواره کار و ئیشی باش بکه‌ین و له ئێستادا سیستمی به‌رگری ئاسمانی ئێران وه‌ک ئه‌من ترین سیستمی ده‌ناسرێت که ئاسمانی وڵاته‌که‌مان ده‌پارێزێت.\n* که‌واته به پێی گرنگی دان به به‌رگری ئاسمانی، ئه‌منیه‌تی ئاسمانی تاران له چ ئاستێک دایه؟\nناوه‌ندی به‌رگری ئاسمانی ۹ خاڵی گرنگی له ئێران هه‌یه، ناوچه‌ی تاران وه‌ک ناوچه‌کانی دیکه زۆر به وردی و به دیقه‌ته‌وه ئیش له سه‌ری ده‌کرێت. گرنگ تر بوونی تارانیش به هۆی ئه‌وه‌یه که ئه‌م شاره پایته‌خته و گرنگی و هه‌ستاری زۆر زیاتری هه‌یه. هه‌ر بۆیه هه‌موو هه‌وڵم ئاوه‌یه که باشترین و زیاترین ئامێر و ته‌کنۆلۆژیا له ئاسمانی تاران و ده‌ورووبه‌ری کۆ بکرێته‌وه.\nله لایه‌کی دیکه‌وه ئه‌و هێزه مرۆڤییه‌ی له تاران و ده‌ورووبه‌ری به کار دێت لێهاتوو ترین هێزه سه‌ربازییه‌کانی ئێرانن. و ئه‌منیه‌تی ئاسمانی ناوچه‌که به باشی چاودێڕی ده‌که‌ن و ده‌پارێزن.\nئه‌رکی ئێمه بریتییه له‌وه‌ی سه‌ره‌تا هه‌موو بۆشایی و لاوازییه ئاسمانییه‌کان بدۆزینه‌وه، ئینجا ئه‌گه‌ر هه‌رجۆره باڵفڕێک هاته ئاسمانه‌که‌وه لێکیبدینه‌وه که ئایا دۆسته یان دوژمن و قۆناغی سێهه‌یش ئه‌گه‌ر گوماناوی بوو به باشتیرن شێواز کۆنترۆڵی بکه‌ین.\n* هاوکاری ئێوه له‌گه‌ڵ هێزی ئاسمانی سوپای پاسداران له چ ئاستێک دایه؟\nڕێبەری باڵای ئێران بەردەوام جەختی کردووە کە یەکێک لە ئەرکەکانی هەموو هێزەکان سازان و ڕێککەوتنی نێوان هێزەکان بە تایبەت لەگەڵ ئەرتشی ئێرانە. ئەمەش لە لایەن هەموانەوە لە بەرچاوگیراوە و پەیڕەو کراوە.\nباڵاترین ئاستی هوکاری لە نێوان سوپا و ئەرتشدا هەیە. ناوەندی ئاسمانی قەرەرگای خاتەمول ئەنبیا باڵاترین بەرپرسی بەرگری ئاسمانییە و بەم پێیە دەبێت پەیوەندی باشی لەگەڵ هەموو هێزەکانی دیکە هەبێت.\n٭ ماوەیەک بەر لە ئێستا بیستم کە فڕۆکەیەکی چاودێڕی دوژمن هاتووەتە ئێران و ڕادارەکانی خاتەمول ئەنبیا دۆزیانەوە و سوپای پاسداران تێکی شکاند ئەمە نموونەیەکی هەرە باشە لە هاوکاری نێوان هر دوولا، ئەم هەماهەنگییە باشە چۆن ئەنجام دەبێت؟\nهەر کارێکی بەرگری ئاسمانی یەکپارچە ئەنجام دەبێت.\nبەرگری ئاسمای دوو بەشی هەیە یەکەم چوارچێوەی یەکینەکان لە ناوچەکان جێگیرن وەک هەر هێزێکی سەربازی دیکە، دووهەمان جێبەجێ کردنی پلانی سەربازییە کە ئەم بەشە داخرانی نییە بەردەوام لە ئامادەباشی و چاودێڕی دایە. لە ئێستادا سیستمی بەرگری ئاسمانی ئێران ۳٦۰۰ ناوچەیی ئێران جێگیرن و ئاسمانی ئێران چاودێڕی دەکرێت. سیستمی بەگری هەموو هێزە ئاسمانییەکان لە ژێر چاودێڕی ناوەند دایە ولە شوێنەوە بەرنامەیان بۆ دادەڕێژرێت هەر بۆیە ئەم هەماهەنگییە بەهێزە بوونی هەیە.\n٭ گومانی تێدا نییە کە سیستمی ئاسمانی بەردەوام پێویستی بە تەکنۆلۆژیایە، چۆن دابینی دەکەن و تاکوو چ ڕەدەیەک بەرهەمی ناوخۆییە؟\nهێزە سەربازییەکان لە ڕووی بەرگرییەوە تەواو ناوخۆین و سەربەخۆ بوون و لە بەرانبەر هەڕەشەکان سەربەخۆ ئیش دەکەن.\nدوای شۆڕشی ئیسلامی و شەڕی هەشت ساڵەی عێراق تەواو بەرەو سەربەخۆیی لەم بوارانە ۆیشتین و تێشیدا سەرکەوتوو بووین.\nدوای پێکهاتنی جەهادی سەربەخۆ بوون لە هێزە سەربازییەکان بە فەرمانی ڕێبەری باڵا ئەم هەنگاوانە هەڵگیرا. ئەمە هەنگاوێکی زۆر باش بوو ئێستە ئێمە لە ڕووی بەرگری ئاسمانییەوە تەواو سەربەخۆین و تەکنۆلۆژیاکەمان لە ناوخۆدا دابین دەکرێت کە جێگەی شانازییە.\n٭ ئایا هاتنی ئێس ۳۰۰ کاریگەری لە سەر توانای بەرگری ئێوە بووە؟\nئێمە ئەمڕۆ لە کەرتی تەکنۆلۆژا و سیستمی بەرگری بە ئاستێک باڵامان کردووە کە بۆ هەموو مەترسییە ئاسمانییەکان وڵامان هەیە. سیستمی ئێس ۳۰۰ بە هۆی ڕادەست بوونی کاریگەری زۆری نەبوو چون تاکوو ڕادەست کرا ئێمە نموونە ناوخۆییەکەی و بگرە پێشکەوتووتریشمان بەرهەم هێنا. کەواتە کاتێک ڕادەست کرا زۆر جێگەی سەرسووڕمان نەبوو بۆ ئێمە.\n٭ چەند ساڵ بەر لە ئێستا فڕۆکە چاودێڕییەکان بە سەر ئاسمانی تاراندا دەهاتن ئێستە شتی وا نییە، ئایا چیتان کردووە؟\nتەکنۆلۆژیا پەرەی زۆری سەندووە لەمڕۆدا هەلی شات و کوات کوپترەکان لەناو خەڵکدا هەیە زۆر کەس سوودی لێ دەبات هەڵبەت کارامەیی سەربازیشیان هەیە، هەر بۆیە بەهەموو پارێزگاکانمان ڕاگەیاند هەر کەس و کۆمپانیایەک بیەوێت سوود لە فڕۆکەی بێ فڕۆکەوان ببات دەبێت لەگەڵ ناوەندی بەرگری ئاسمانی ناوچەکە هەماهەنگی کات.\nهەروەها لە ڕووی ڕادرییەوە هەر شتک بە ئاسمانی ئێراندا بسوورێتەوە دێتە ژێر چاودێڕیمان و دەست بەجێ بەدوادا چوونی بۆ دەکەین. ئێمە زۆر کات ئەم شتانە گەر کاری نایاسایی بکەن بە ڕادار یان ئەشەعە دەخینە خوارەوە کە ئەم کارە بێ دەنگو هەرا دەکرێت.\nئەوەی چی دیکە لەمبارەوە هەواڵێک نابیستن لە بەر ئەوەیە کە هەموویان لە ژێر چاودێڕی ئێمە دان. هەر کەس و ڕێکخراوێک پێویستی بەم جۆرە فڕۆکانە بێت دەبێت مۆڵەی بەکارهێنانی وەربگرێت.\n٭ پلانی ئێوە بۆ داهاتوو وسەرکەوتن لە کارەکانتان چییە؟\nبەردەوام لە حاڵی بە ڕۆژکردنی ئامێر و کارەکانمانین ڕێکخراوە سەربازییەکان لە حاڵی ئاشتی توانی خۆیان بەرز دەکەنەوە تاکوو قەیران دروست بوو دەست بەجێ بێنە گۆڕەپانەکە. ئێمەش لەمە بێ بەش نین بۆیە بەردەوام خۆمان ئامادە دەکەین هەم لە ڕووی ڕاهێنان بە نەوەی نوێ هەم لە ڕووی بایەخدان بە تەکنۆلۆژرا نوێکان کە زانایانی ئێرانی ئیشی لە سەر دەکەن.\n٭ بۆ بەرز کردنەوەی ئاستی ئامادە بوونی هێزەکانتان چ پلانێکتان هەیە؟\nئێمەش وەک هەموو هێزەکانی درکە پلا و بەرنامەی دیارکراومان هەیە کە هەمووی لە کاتی خۆی بە وردی جێبەجێ دەکرێت، ـەشێکی یشی ڕۆژانەی چاودێڕییە کە بەردەوامین لێی. بەشێکی خۆ نوێ کردنەوەیە و بەشێکیشی بەشداری کردن لە مانۆڕەکانە کە ساڵانە لە نێوان هێزە سەربازییەکانی ئێران بەڕێوە دەچێت و ئێمەش بەشداری دەکەین.\n٭ وەک پرسیار ئایا بەو ئاستە گەشتووین کە سیستمی بەرگری ئاسمانی هەناردە بکەین؟\nبەڵێ من تەنیا لەمبارەوە دەڵێم کە لە داهاتوو هەواڵەکانی دەبیستن.\n٭ لە کۆتایدا ئەگەر بابەتێک هەیە فەرموون؟\nمن هیوای سەرکەوتنم بۆ هەموو خەڵکی ئێران هەیە، بە تایبەت ئەو کەسانەی شەو ڕۆژ سەرقاڵی پاراستنی سنوورەکانی وڵاتن و ئامادەن ڕووبەڕووی هەر جۆرە مەترسی و هڕەشەیەک ببنەوە.


بازرگانی ئه‌لیكترۆنی E-commerce و ئاسۆكانی به‌كارهێنانی له كوردستان\nسەرەکی / بازرگانی ئه‌لیكترۆنی E-commerce و ئاسۆكانی به‌كارهێنانی له كوردستان\nم لقمان قادر رواندزی\n(جیف بیزوس) له سالی 1994 مالپه‌رێكی دروست كرد به‌ناوی ( كادابرا )كه دواتر ناوه‌كه‌ی گۆردرا بۆ ئه‌مازۆن كه به گرنگترین و به‌ناوبانگترین و سه‌ره‌تاترین مالپه‌ری جیهانی داده‌ندرێت بۆ بازرگانی ئه‌لیكترۆنی.\nله كۆتایی سه‌ده‌یی بیسته‌وه و له ئه‌نجامی بلاوبونه‌وه‌ی تۆری ئه‌نته‌رنێت له هه‌موو جیهان و رۆژهه‌لاتی ناوه‌راسته‌وه شیوازیكی نوێ له بازرگانی سه‌ری هه‌لدا ئه‌ویش بازرگانی ئه‌لیكترۆنی بوو كه سه‌داسه‌د پشتی ده‌به‌ست به بوونی تۆری ئه‌نته‌رنێت و زانینێكی سه‌ره‌تایی له به‌كارهێنانی كۆمپیوته‌ر بێت.\nله سالی 2001 كۆمپانیای ئه‌مازۆن و به‌هه‌هانگی له‌گه‌ل كۆمپانیای گۆگل هۆكاریكی گرنگ بوون بۆ زیاتر ئاشنا بوون بۆ بلاوبنه‌وه‌ی ئه‌و جۆره خزمه‌تگوزاریه ئه‌لیكترۆنیه كه هۆكارێك بوون بۆ به‌رزكردنه‌وه‌ی ئاستی بازرگانی جیهانی له‌نیوان كێشوه‌ره‌كان.\nبازرگانی ئه‌لیكترۆنی به مانا گه‌وره‌كه‌ی ئه‌وه‌یه واته كرین و فرۆشتن هه‌ر خالی سه‌ره‌تا تاوه‌كو ده‌گاته ده‌ست به‌كارهێنه‌ر ئه‌نته‌رنێت رۆلی سه‌ره‌كی هه‌بێت..\nرۆژ دوای رۆژ بازرگانی ئاسایی روو له كزبوون ده‌چێت به‌تایبه‌تی له‌و ولاتانه‌ی كه زۆر پشت ده‌به‌ستن به تۆری ئه‌نته‌رنێت و له‌سه‌ره‌تای دروستبوونی هه‌ر كۆمپانیا یان كارخانه‌یه‌ك ده‌بێت گرێ به‌ست له‌گه‌ل ئه‌ندازیارانی داهێنان له دروست كردنی مالپه‌ر و ریكلامی ئه‌لیكترۆنی و كرین و فرۆشتن بكه‌ن تاوه‌كو بتوانن به كه‌مترین كات زۆرترین كریار بۆ كالاكانیان دابین بكه‌ن و به‌ماوه‌یه‌كی كه‌م زۆرترین قازانج بكه‌ن.\nبۆ ئه‌وه‌ی ده‌ست به بازرگانی ئه‌لیكترۆنی بكه‌ی ده‌بێت له‌سه‌ره‌تا تۆری ئه‌نترنێتتت هه‌بێت و باش وایه تۆرێكی خێرا و بتوانێت له یه‌ك چركه زۆرترین داتات بۆ بگوازێته‌وه، دواتریش ئه‌و پرۆگرامه‌ری كه‌ره‌كه ده‌كات باشتریت به‌رنامه یان سۆفت وێرد به‌كاربهێنێت كه كاره‌كانی خۆی له‌سه‌ر بكات و ده‌بێت زۆر ئاگاداری ئه‌وه‌ش بێت كه خۆی به چاكی به‌دوور بگرێت له هاكك كردن و فرتوفێل و دزه‌ی زانیاریه‌كانی هێلی سوور بن.\nگرنگ نیه به لابتۆب یان به هه‌ر به‌ئامێرێكێ زیره‌ك كاری  راگه‌یاندن و نمایش و كرین و فرۆشتن بكه‌ین به‌لام ئاگاداری ئه‌وه‌به به هێمنی و بێ هه‌له كاره‌كانت به‌ئه‌نجام بگه‌یه‌نیت.\nفرۆشیار چی بكات:\nفرۆشیار كاره‌كه‌ی ئاسان تره ته‌نها له‌و مالپه‌ره ئه‌لیكترۆنیانه ده‌گه‌رێت كه ده‌یه‌وێت تێیدا رێكلامی بۆ بكات.به‌لام ده‌بێت ئه‌و مالپه‌ره ئه‌و شتانه ده‌فرۆشێت هه‌مان كالابن نه‌وه‌ك هیچ په‌یوه‌ندی به كه‌لوپه‌له‌كانی ئه‌وه نه‌بێت...و ده‌بێت به‌رده‌وام به‌رداورد بكات له نێوان دوو خال ئایا له‌و مالپه‌ره چه‌ندی فرۆشت و چه‌ندیشی قازانج كرد؟؟\nفرۆشیار نابێت له‌گه‌ل هیچ مالپه‌رێك گرێبه‌ستی درێژخاین بكات تاوه‌كو نه‌كه‌وێته داوی كۆمپانیا گه‌وره‌كان.. چونكه زۆر جار كۆمپانیا گه‌وره كان داوای گرێبه‌ست ده‌كه‌ن بۆ ماوه‌ی دوور و درێژ تاوه‌كو خۆیان زۆرترین قازانج بكه‌ن..\nفرۆشیار بۆ ئه‌وه‌ی به‌رده‌وام له‌نێو گۆره‌پانی كرین و فرۆشتن بمێنێته‌وه ده‌بێت زۆر گرنگ به را و سه‌رنجی كریاره‌كانی بدات و هه‌ول بدات له كه‌ل و په‌له‌كانی داهاتووی ئاره‌زووه‌كانی ئه‌وان جێبه‌جێكراون.\nكریار جی بكات:\nكریار كه سه‌ربه‌سته له كرینی كام كاله، وای لێكردووه كه تووشی سه‌رئێشه بێت له هه‌لبژاردنی باشترین و هه‌رزانترینیان.\nبۆ ئه‌وه‌ی كالاكانت بكری ده‌بێت زۆر هێمن و له‌سه‌رخۆ بیت و هه‌لنه‌خه‌له‌تێت به وێنه‌ی قه‌شه‌نگ چونكه ئه‌مرۆ به بوونی فۆتۆشۆپ ده‌تواندرێت به ئاسانی گۆرانكاری بكرێت و كریار هه‌ستی پێنه‌كات تاوه‌كو ده‌گاته ده‌ست ئه‌م كاتیش هیچی بۆ ناكرێت.\nگرنگترین سووده‌كانی بازرگانی ئه‌لیكترۆنی بۆ كریار ئه‌مانه‌ی خواره‌وه‌ن:\n-گێرانه‌وه‌ی كات وه‌ك هه‌موومان ده‌زانین كه هه‌ر كاتێك یه‌كێك له ئیمه سه‌ردانی بازاره‌كان ده‌كات كاتیكی یه‌كجار زۆری ده‌وێت تاوه‌كو كالایه‌ك ده‌ستنیشان ده‌كات دواتریش ده‌یكرێت و پاره‌كه‌ی ده‌دات، به‌لام به به‌كارهێنانی بازرگانی ئه‌لیكترۆنی و مالپه‌ره گرنگه‌كانی ئه‌م كاره ده‌كه‌ن له ماوه‌یه‌كی زۆر كه‌م زۆرترین و باشترین و هه‌رزان و گرانترین جۆریان دێته به‌رچاوی و ئه‌ویش یه‌كێكیان ده‌ست نیشان ده‌كات.\n-سه‌ربه‌ستی له هه‌لبژاردنی كالاكان: به به‌كارهێنانی بازرگانی ئه‌لكترۆنی ده‌توانی له یه‌ك كات و به‌چاو تروكانێك له چه‌ندین مالپه‌ر كالاكانت سه‌یربكه‌ی بێ ئه‌وه‌ی كاتیكی زۆرت بروات و خۆت سه‌به‌رستی له ده‌ستنیشان كردنی ئه‌و كه‌لوپه‌له‌ی كه پێویستمانه. له بازرگانی كلاسیكی له هه‌ندێك شوێن ئه‌گه‌ر زۆر بگه‌رێی و هیچ نه‌كری تووشی گرفت ده‌بی و خاوه‌ن شوێنه‌كه زۆر پێی ناخۆش ده‌بێت به‌لام له بارزگانی ئه‌لیكترونی ده‌توانی هه‌موو زانیاریه‌ك ده‌رباره‌ی كالاكه‌ت بزانیت وه‌ك ئه‌و كالایه له چی دروست كراوه و كه‌ی و سه‌رچاوه‌ی هه‌موو كالاكانی چی بن. هه‌ندیك كریار به‌دوای ئه‌وه ده‌گه‌رێن كه كالایه‌ك بكرن زیان به ژینگه نه‌گه‌یه‌نێت ئێستا ره‌وتێك له جیهان سه‌ری هه‌لداوه ئه‌و بابه‌تانه ده‌كرن كه كه‌مترین زیان به‌خشن بۆ گێتی و ژینگه پارێزیان تێدا فه‌راهه‌م كردووه و ژماره‌یه‌ك كارخانه كار بۆ ئه‌و خاله ده‌كه‌ن.\n-نرخ: له‌به‌ر ئه‌وه‌ی زۆرترین جۆرت له‌به‌ر ده‌ست ده‌بێت ده‌توانی كه‌مترین نرخیان هه‌لبژێری كه ئه‌مه هه‌ندیك ئاسته‌م ده‌بێت له بازرگانی كلاسیكی بكرێت، كۆمپانیاكان ئه‌مرۆ ده‌یانه‌وێت زۆرترین كالا له كه‌مترین كات بفرۆشن بۆیه ئه‌گه‌ری دابه‌زاندنی نرخ به چركه‌سات ده‌گۆردرێت و كریار ده‌تواندێت سوود مه‌ندبێت له‌و دیزكاونتانه‌ی كه ماوه به ماوه كۆمپانیاكان ده‌یكه‌ن.\n-به‌ده‌ستهێنانی ره‌زامه‌ندی كریار: ئێستا له ئه‌نجامی ئه‌و كێشمه كێشمه گه‌وره‌یه‌ی هه‌یه بۆ دۆزینه‌وه‌ی بازار، كۆمپانیا زه‌به‌لاحه‌كان هه‌ول ده‌ده‌ن كریار رازی بكه‌ن تاوه‌كو به‌رده‌وام بێت له كرین و سه‌ردانیان بكات، چونكه به‌رده‌وام بوونی كۆمپانیاكان به‌ستراوه‌ته‌وه به كریاری نوێ و له‌ده‌ست نه‌دانی كریاره ئاساییه‌كان.\nهه‌نگاوه‌كانی ده‌ستپێكی بارزگانی ئه‌لیكترۆنی:\n بۆ ئه‌وه‌ی یه‌كه‌مین هه‌نگاو ده‌ست پێبه‌كه‌ی به ریكلام كردنی بۆ كالاكانت ده‌بێت ئه‌م پێداویستیانه‌ی خواره‌وه دابین بكه‌ی:\nیه‌كه‌م: بوونی ئامێر چ لابتۆب بێ یان هه‌ر ئامێرێكی زیره‌ك به‌مه‌رجێك تا ده‌كرێت شاره‌زا بێت و باش وایه به‌رده‌وام پرس به شاره‌زایانی ئه‌م بواره بكه تاوه‌كو هاك نه‌كرێت و له‌جیاتی قازانج زه‌ره‌ریش بكه‌یت، له ئه‌نجامی نه‌زانین ژماره‌یه‌كی زۆر هاتونه‌ته‌وه سه‌ر خالی سفر ئه‌مه‌ش له‌به‌ر ئه‌وه‌ی یه‌ك هه‌له‌ی زۆر زۆر بچوكیان كردووه.\nدووه‌م: كردنه‌وه‌ی ئه‌كاونتیك تاوه‌كو بتوانی له‌و وێستگه‌یه بانگه‌شه بۆ كالاكانت بكه‌ی یان كالاكانت بكری...باشیش وایه ئه‌و وێستگه‌یه‌ی به‌كرێی ده‌گری راسته‌وخۆ له سه‌رچاوه‌ی ره‌سه‌ن بێت تاوه‌كو تووشی گرفت نه‌بی، چونكه ئێستا زۆر مالپه‌ری وه‌همی هه‌ن كاریان هه‌لخه‌لاتاندنی كریاره ئه‌مه‌ش رۆژ دوای رۆژ له زیادبوون دان.\nسێیه‌م:بوونی كارت بۆ پێدانی پاره، یان حیسابێك له بانێكی به‌ناوبانگ كه بتوانێت له كاتی پێویست پاره‌ت بۆ دابین بكات چ كریار بی یان فرۆشیار.\nئاماره‌كان چیمان پێ ده‌لێن:\nبه‌پێ راپۆرتێكی كه له‌لایه‌ن (The ONS Internet access – households and individuals)كه باره‌گاكه‌ی له مه‌مله‌كه‌تی ئینگلته‌رایه بۆ سالی 2017 ده‌لێت:\n-ئه‌وانه‌ی ئالوده‌بوون به كرین به ئه‌نتره‌نێت زیاتر (77%)ته‌مه‌نیان له 18سال زیاترن، به به‌راورد له‌گه‌ل سالی 2006 كه رێژه‌یان (24%)بوو ئه‌مه‌ش ئه‌وه ده‌سه‌لمێنێ كه به‌ته‌مه‌نه‌كانیش زیاتر باوه‌ریان به‌و جۆره بازرگانیه‌وه هه‌یه و رووی تێده‌كه‌ن.\n-زۆرترین مامه‌له بۆ جل و به‌رگ و كه‌ل و په‌لی وه‌رزشی بووه‌كه رێژه‌كه‌ی ده‌گاته(56%) ئه‌مه‌ش رێه‌ژه‌یكی زۆر به‌رزه به‌رامبه‌ر كه‌ل و په‌له و بابه‌ته‌كانی تر.\n-(28%)له ره‌گه‌زی نێر بازرگانی ئه‌لیكترۆنی به‌كارده‌هێنن، به‌پێچه‌وانه‌ی ره‌گه‌زی مێ كه زیاتر ئاره‌زوو ده‌گات راسته‌وخۆ سه‌ردانی مۆل و بازاره ئاسییه‌كان بكات.\n-هه‌فتانه هه‌ردوو ره‌گه‌ز (5)كاتژمێر به‌سه‌ر ده‌به‌ن بۆ زانینی نوێترین كالاكان و كاری گه‌ران ده‌كه‌ن له مالپه‌ره تایبه‌ته‌كانی ئه‌و بواره.\n-له(30%)كرین و فرۆشتن له رێگه‌ی سۆشیال میدیاكان ده‌كه‌ن و (70%)پشت ده‌به‌ستن به مالپه‌ری تایبه‌ت له‌و بواره وه‌ك (ئه‌مه‌زۆن، ئه‌لیبابا....هتد)\n-له(29%)پشت ده‌به‌ستن به فیسبوك بۆ بازرگانی كه ئه‌مه‌ش رێژه‌یه‌كی زۆر زۆره ئه‌مه‌ش ده‌گه‌رێته‌وه بۆ ئه‌و هه‌موو ئاسانكاریانه‌ی كه مالپه‌ری فیسبوك كردوویه‌كی بۆ بازرگان و كریاره‌كان.\n-له(21%)ئێنستاگرام به‌كارده‌هێنن بۆ كرین و فرۆشتن و له هه‌رێمی كوردستانیش زۆر پشت به‌و مالپه‌ره ده‌به‌ستن و به باشی هه‌ستی پێده‌كرێت.\n-له(18%) تویته‌ر به‌كارده‌هێنن بۆ باورگانی ئه‌لیكترۆنی.\n-له(13%)سناب شات به‌كارده‌هێنن.\n-له(21%)خه‌لك به‌دوای ماركه (براند)ده‌گه‌رێن و راسته‌وخۆ به‌دوای چاكترین و باشترین و گرانبه‌هاترین كه‌لو په‌ل ده‌گه‌رێن ئه‌مه‌ش ئه‌مه‌مان بۆ ده‌رده‌خات كه كریاری ئاسایی زۆرترین كات به‌دوای ئه‌و كه‌ل و په‌له ده‌گه‌رێن، باقیه‌كه‌ی تریش به‌دوای هه‌ر كه‌ل و په‌لێك ده‌كرن و گرنگی به ماركه و براند ناكه‌ن.\nئاكاره‌كان هه‌موویان زۆر دلخۆشكه‌رن چ بۆ ته‌مه‌ن بێت یان ره‌گه‌ز كه ئه‌مه‌ش ده‌گه‌رێته‌وه بۆ ئه‌و سیقه‌یه‌ی په‌یدا بووه له نێوان كریار و فرۆشیار. چاوه‌روانی ده‌كرێت له 50سالی داهاتوو بازرگانی زۆر لاواز و به‌ره‌و نه‌مان بروات.\nگرنگترین ئه‌و مالپه‌رانه‌ی كه مامه‌له له‌گه‌ل بازرگانی ئه‌لیكترۆنی ده‌كه‌ن:\n-Amazon,-Ebay.com -alibaba.com -Fallen Hero-AO.com-Bellboy -ASOS-Mulberry -The North Face -Dune -shopping.com\nله‌گه‌ل چه‌ندین مالپه‌ری تر\nیاسا و بازرگانی ئه‌لیكترۆنی:\nیاساكان یه‌پێی وڵاته‌كان ده‌گۆرێن، له‌و وڵاتانه‌ی كه زۆر پێشكه‌وتوون یاسای تایبه‌تیان داناوه بۆ مامه‌له‌كردن و چاره‌سه‌ر كردنی ئه‌و گرفتانه‌ی تووشی چ كریار یان فرۆشیار ده‌بنه‌وه، هه‌ر كاتێك یه‌كێك هه‌له بكات هه‌له‌كه‌ش ته‌كنیكی ئه‌لیكترۆنی بێ یان مرۆڤی خۆی به‌رپرس ده‌بی، یه‌كێك له خاله هه‌ره لاوازه‌كانی ئه‌م جۆره بارزگانیه ده‌تواندرێت زانیاری بدزرێت یان هاك بكرێت، له هه‌ندێك ولات هه‌ر پێنچ سال جارێك یاساكان فرێش ده‌كه‌نه‌وه و گۆرانكاری له‌و خالانه ده‌كه‌ن كه هاكه‌ره‌كان سوودیان لێی ده‌دیت بۆ زیان گه‌یاندن به هه‌ردوو ... بۆ نمونه له ئیمارته یه‌كگرتووه‌كانی عه‌ره‌بی له سالی 2006 بۆ یه‌كه‌مین جار یاسایه‌كی تایبه‌ت بۆ بازرگانی ئه‌لیكترۆنی له ژماره‌ی 442 له رۆژنامه‌ی رسمی بلاوكرایه‌وه و كه‌وته بواری جێبه‌كێ كردن. ئه‌مه‌ش ده‌گه‌رایه‌وه بۆ ئه‌وه‌ی (35%)ی خه‌لكی ئه‌و وڵاتانه كه‌لوپه‌له‌كانیان به رێگه‌ی ئه‌لكترۆنی ده‌كڕن و گرفتی زۆریان هه‌بوو به‌لام له‌و ریكه‌وته‌وه گرفته‌كان به‌ره‌و شیكاربوون ده‌چون. له ولاتی میسر بۆ یه‌كه‌میان له سالی 1998 بۆ یه‌كه‌مین جار 198 مالپه‌ر هاتنه بلاوكردنه‌وه بۆ بانگه‌شه‌ی بازرگانی. له ولاتی نه‌رویج له سالی (2003) بۆ یه‌كه‌مین جار یاسایه‌كی تایبه‌ت به بازرگانی ئه‌لكترۆنی ده‌كرد .\nیاسای ئۆنسیترال كه له سالی 1985 ده‌رچوو و له سالی 1996 نوێترین گۆرانكاری به فۆرمێكی تایبه‌ت بازرگانی ئه‌لیكترۆنی له‌باوه‌ش گرت و زۆرترین وڵات له جیهان پابه‌ند بوون به‌و یاسایه و ئه‌گه‌ر ولاته‌كانی تریش یاسایان ده‌ركرد هه‌لنجهێنراوی ئه‌و یاسایه بوون كه به یاسای دایك ناسراوه.\nهه‌رێمی كوردستان و بارزگانی ئه‌لیكترۆنی..\nله ئه‌نجامی بوونی ژماره‌یه‌كی یه‌كجار زۆری پسپۆر له بواری ته‌كنه‌لۆژیای زانیاریه‌كان له كوردستان كه سالانه ده‌رده‌چن له زانكۆ و په‌یمانگا و پر زانیاری سه‌رده‌م ده‌كرێن و ده‌توانن به سه‌ركه‌وتووی مامه‌له له‌گه‌ل ئه‌م جۆره داهێنانه‌ی مرۆڤایه‌تی بكه‌ن، چ له رووی دیزانین بۆ كه‌ل و په‌ل یان پرۆگرامه‌ر بۆ مالپه‌ری تایبه‌ت.\nو له‌به‌ر به‌رفراوانی بازرگانی له كوردستان و ئه‌و گه‌شه‌یه گه‌وره‌یه رووی له كوردستان كردبوو به تایبه‌تی له سالانی (2010-2015) كه به سه‌رده‌می زێرینی بازرگانی داده‌ندرێت له هه‌رێمی كوردستان، بازرگانه‌كانی كوردستانیش بیریان له‌وه كرده‌وه كه سوود مه‌ند بن و له‌سه‌ره‌تا زۆرترینیان به ئیمێل ده‌ستپێ كرد و به‌و رێگه‌یه‌وه ده‌هاتن وێنه‌ی ئه‌و كالانه‌یان ده‌گرد و به نامه بۆ كۆمپانیاكانیان ده‌نارد و پاش ماوه‌یه‌كی كه‌م بۆان ده‌هات دواتریش زیاتر قوول بوونه‌وه له ئه‌و هه‌موو خزمه‌تگوزاریانه‌ی پێشكه‌ش به بازرگانی ده‌كات.\nحكومه‌تی هه‌رێمی كوردستان به‌تایبه‌تی بۆ كردنه‌وه‌ی هه‌ر كۆمپانیایه‌ك ده‌بوایه ئه‌و مالپه‌رێكی تایبه‌ت به‌خۆی هه‌بوایه و پۆپلیشیش بكرایه له تۆری ئه‌نته‌رنێت ئه‌مه هه‌نگاویكی زۆر سه‌ركه‌وتوو و گرنگ بوو. كه هۆكارێك بوو بۆ بلاوبوونه‌وه و پشت به‌ستن به تۆری ئه‌نته‌رنێت... پاش ئه‌وه‌ی گرفتی فۆنتی كوردی چاره‌سه‌ر كرا له لایه‌ن دیزاینه‌ره‌كان، سۆشیال میدیاكان به‌شێوه‌یه‌كی به‌رفراوان ریكلام بۆ كالاكانیان ده‌كه‌ن و بۆته هۆكارێك بۆ دۆزینه‌وه‌ی زۆرترین كریار بۆ كه‌ل وپه‌له‌كانیان.\nگرنگترین گرفت له‌به‌ر زیاتر گه‌شه نه‌كردنی بازرگانی ئه‌لیكترۆنی له كوردستان نه‌بوونی بانكی ئه‌لیكترۆنیه بێچگه له نه‌بوونی یاسایه‌كی تایبه‌ت بۆ رێكخستنی كرین و فرۆشتن و چاره‌سه‌ر كردنی ئه‌و گرفتانه‌ی رووده‌ده‌ن..


كۆرۆنا لەناو هێزەكانی ئەمریكادا لەژاپۆن بڵاوبووەتەوە\nیەکێک لە بنکە ئاسمانیەکانی ئەمریکا لە ژاپۆن\nلێرسراوانی حكومەتی ژاپۆن ئاشكرایانكرد بە دەیان سەربازی هێزەكانی مارێنزی ئەمریكا لەو وڵاتە تووشی ڤایرۆسی كۆرۆنا بوون .\nلێپرسراوانی ژاپۆن لە دورگەی ئۆكیناوا، كە بە بارەگای سەرەكی هێزەكانی مارێنزی ئەمریكا دادەنرێت لەو وڵاتە ئاشكرایانكردووە، بە دەیان سەرباز لە هێزەكانی پیادەی دەریایی ئەمریكا لە دوو بنكەی ئەو دورگەیە تووشی ڤایرۆسی كۆرۆنا بوون .\nئاژانسی ئەسۆشییەتید پرێس لە زاری لێپرسراوانی حكومەتی ژاپۆنەوە لە دورەكە بڵاویكردەوە، حكومەتی ژاپۆن داوای لێكدانەوەی پێویستی كردووە لە سوپای ئەمریكا، سەبارەت بە ڕەوشی سەربازەكانیان لە دوورگەكە .\nلێپرسراوانی كەرتی تەندروستی پارێزگای ئۆكیناوە ئاشكرایانكردووە، سوپای ئەمریكا داوایان لێكردوون ژمارەی ڕاستەقینەی تووشبوانی سوپای ئەمریكا لەو ناوچەیە ئاشكرا نەكەن، بۆیە تەنها دەڵێن بە دەیان تووشبوون .\nلە لایەكی ترەوە میدیای ناوخۆیی ژاپۆن بڵاویانكردەوە، نزیكەی 60 كەس لە هێزەكانی مارێنز تووشی كرۆنا بوون و زۆبەشیان لە بنكەیەكی ئاسمانی "فۆنتیما"ی سەر بە هێزەكانی مارێنزە لە سەربازگەی هانسن لە دورگەی ئۆكیناوە .\nلە لایەكی ترەوە دینی تاماكی حاكمی ویلایەتی ئۆكیناوە لە کۆنگرەیەكی ڕۆژنامەنووسیدا ڕایگەیاند، دانیشتوانی ئۆكیناوە تووشی شۆك بوون، كاتێك سوپای ئەمریكا هەواڵی بڵابوونەوەی كۆرۆنای لەناو سەربازەكانی راگەیاندووە .


ئۆتۆمبێلی كاره‌بایی ئه‌مساڵ ده‌خرێته بازاڕه‌كانی جیهانه‌وه – پەڕە 11 – knwe.org\nسەرەکی » زانست » ئۆتۆمبێلی كاره‌بایی ئه‌مساڵ ده‌خرێته بازاڕه‌كانی جیهانه‌وه‌پەڕە 11\nئۆتۆمبێلی كاره‌بایی ئه‌مساڵ ده‌خرێته بازاڕه‌كانی جیهانه‌وه\nكۆمپانیای (هیۆندای) كۆری له‌پلانیدایه به‌ر له‌كۆتایی ئه‌مساڵ دووه‌م ئۆتۆمبێلی كاره‌بایی خۆی بخاته بازاڕه‌كانی جیھانه‌وه.\nله‌و چوارچێوه‌یه‌شدا چه‌ند زانیارییه‌كی نوێی له‌باره‌ی تایبه‌تمه‌ندییه‌كانی ئه‌و ئۆتۆمبێله خستوه‌ته ڕوو كه به (هیۆندای كۆنا ئیلیكتریك) ناوده‌برێت.\nئۆتۆمبێله كاره‌باییپه نوێیه‌كه‌ی (هیۆندای) به دوو مۆدێلی جیاجیا فه‌راهه‌م ده‌كرێت كه مه‌ودای رۆیشتنیان جیاوازه، به‌و پێیه‌ی یه‌كێكیان توانای بڕینی ٢٩٠ كیلۆمه‌تری ده‌بێت و ئه‌وه‌ی دووه‌میان ده‌توانێت مه‌ودای ٤٧٠ كیلۆمه‌تر ببڕێت دوای هه‌ر بارگاویكردنه‌وه‌یه‌كدا.\nئۆتۆمبێلی (كۆنا ئیلیكتریك) له‌سه‌ر شێوه‌ی (ئێس یوو ڤی) دیزاین كراوه و توانای بزوێنه‌ره‌كه‌ی به‌هێزتره له(هیۆندای ئایۆنیك) به‌جۆرێك خێراییه‌كه‌ی به‌كه‌متر له(٧ چركه) له‌سفره‌وه ده‌گه‌یه‌نێته ١٠٠ كیلۆمه‌تر له‌سه‌عاتێكدا.\nبارگاویكردنه‌وه‌ی باتری ئۆتۆمبێله كاره‌باییه‌كه به‌ته‌واوی له‌ڕێی ته‌زووی (AC)یه‌وه نزیكه‌ی ٦ سه‌عات ده‌خایه‌نێت، به‌ڵام له‌كاتی به‌كارهێنانی ته‌زووی (DC) ئه‌وا له ٥٤ خوله‌كدا رێژه‌ی له‌سه‌دا هه‌شتای باترییه‌كه‌ی بارگاوی ده‌بێته‌وه.\nبه‌وته‌ی كۆمپانیای (هیوندای) ئۆتۆمبێلی (كۆنا ئیلیكتریك) به‌ر له‌كۆتایی ئه‌مساڵ له‌كۆریای باشور و ئه‌وروپا فه‌راھه‌م ده‌كرێت.\nگه‌شه‌پێدانی ئامێرێك بۆ پاراستنی جگه‌ر\nزه‌رده‌چه‌وه ده‌رمانی چه‌ندین ده‌رده\nزه‌رده‌چه‌وه كه خۆی له‌بنه‌ڕه‌تدا ڕووه‌كه و دواتر ده‌هاڕدرێت، یه‌كێكه له ...


حوکمی دووبارە و چەند بارە کردنەوەی عومرە : ماڵپەڕی وەڵامەکان\nحەج و عومرەحوکمی دووبارە و چەند بارە کردنەوەی عومرە\nحوکمی دووبارە و چەند بارە کردنەوەی عومرە\nحوکمی دووبارە و چەند بارە کردنەوەی عومرە چی یە ؟\nوە ئایا چۆن وەڵامی ئەو کەسانە دەدرێتەوە کەڕێگری لێ دەکەن و پێیان وایە عومرە حەجێکی بچووکە و دروست نی یە لەساڵێکدا زیاد لە جارێک ئەنجام بدرێت؟\nوە ئایا دروستە عومرە کردن لەمانگى ( ذي الحِجَّة)دا ، دوای ئەنجام دانی ڕێو ڕەسمەکانی حەج ؟\nلەلای جمهوری زانایان دورستە عومرە بکرێت جا لە هەر مانگێکدا بێت ، دوای حەج بێت یاخود پێش ، بەڵام ئەنجامدانی لەڕەمەزاندا خێری زۆرترە ، لەبەر ئەم فەرموودەیەیی پێغەمبەر صَلَّى اللهُ عليه وآله وسَلَّم : «عُمْرَةٌ فِي رَمَضَانَ تَعْدِلُ حَجَّةً مَعِي»(١).\nواتە : عەمرەیەک لەڕەمەزاندا خێری حەجێکی هەیە کە لەگەڵ مندا ئەنجام درا بێت .\nجمهوری زانایان پێیان باشە لەساڵێکدا چەند جارێک عومرە بکرێت گەر کەسی عومرەکار چەند جارێک سەفەر بکات ، ئەوەش لە ( ابن عمر وابن عباس وعائشة وغيرهم رضي الله عنهم )، گێڕدراوەتەوە و بۆ چوونی شافعی وئەحمەدە بەپێچەوانەی مالیک وهەندێ لەسەلەفەوە ، و ابن تيمية ئەم بۆ چوونەی هەڵبژاردووە ؛ چونکە هاوەڵان لەساڵێکدا زیاد لەعومرەیەکیان ئەنجام نەدەدا و زیاد کردن لەسەر کاری ئەوان باش نی یە ، جا بەڵگەی جمهوری زانایان ئەوانەی کە باشی دەزانن ئەو فەرمودەیەیی پێغەمبەرە صَلَّى اللهُ عليه وآله وسَلَّم: «العُمْرَةُ إِلَى العُمْرَةِ كَفَّارَةٌ لِمَا بَيْنَهُمَا..»(٢)،\nواتە : عومرە بۆ عومرە کەفارەتی ئەو تاوانانەیە کەلەنێوانیاندا ئەنجام دەدرێن .\nهەروەها چونکە پێغەمبەر صَلَّى اللهُ عليه وآله وسَلَّم ڕوونی نەکردۆتەوە ، لەکاتێکدا قاعیدەیەک هەیە دەڵێت : «تَرْكُ الاسْتِفْصَالِ فِي مَقَامِ الاِحْتِمَالِ يُنَزَّل مَنْزِلَةَ العُمُومِ فِي المَقَالِ».\nواتە : ڕوون نەکردنەوە ودرێژە پێ نەدان لەکاتێکدا کەئیحتمال بوونی هەیە ئەوا بەگشتگیری ئەژمار دەکرێت و وەک ئەوە وایە بەقسە دەری بڕیبێت .\nهەروەها ئەو کارەی عائیشەش ئەمە بەهێز دەکات کەلەیەک مانگدا بەفەرمانی پێغەمبەر صَلَّى اللهُ عليه وآله وسَلَّم دوو جار عومرەی کرد ، عومرەی یەکەم لەگەڵ حەجدا بوو ، وە عومرەی دووەم ئەو عومرەیە بوو له ( التنعيم ) ئەنجامی دا .\nوەبەنیسبەت ئەوەی هاوەڵان لەساڵێکدا زیاد لەعومرەیەکیان نەکردووە ئەوەش بەو شێوەیە نی یە لەبەر ئەوەی لە( عليٍّ وابن عمر وابن عباس وعائشة رضي الله عنهم ) پێچەوانەی ئەمە گێڕدراوەتەوە ، وەهەروەها قیاس کردنی عومرە لەسەر حەج قیاسێکی نادروسته ؛چونکە عومرە بەپێچەوانەی حەجەوەیە و نەبەستراوەتەوە بە کاتێکی دیاری کراوەوە ، وە بەئەنجام نەدانی لەو کاتەدا لەدەس بچێت . وە ئەم فەرموودەیەیی پێغەمبەر صَلَّى اللهُ عليه وآله وسَلَّم: «العُمْرَةُ إِلَى العُمْرَةِ كَفَّارَةٌ لِمَا بَيْنَهُمَا وَالحَجُّ المَبْرُورُ لَيْسَ لَهُ جَزَاءٌ إِلاَّ الجَنَّة»\nواتە : عومرە بۆ عومرە دەبێتە کەفارەتی ئەو تاوانانەی کەلەنێوانیاندا ئەنجام دەدرێت ، وحەجی وەرگیراو هیچ پاداشتێکی نی یە جگە لەبەهەشت .\nئەمەش جیاوازیەکی ڕوونە لەنێوان حەج وعومرەدا لەڕووی دوو بارەکردنەوەوە ، خۆ ئەگەر عومرە وەک حەج بوایە لەساڵێکدا زیاد لەجارێک نەدەکرا (٣).\nئەمە گەر سەفەرکە چەند بارە ببێتەوە وعومرەکەش دوو بارە دەکرێتەوە ، بەڵام لەیەک سەفەردا بۆ چوونی دروست ئەوەیە نابێ زیاد لەعومرەیەک ئەنجام بدرێت .\nابن القيم: دەڵێت : « پێغەمبەر صَلَّى اللهُ عليه وآله وسَلَّم لەتەمەنیدا یەک عومرەی لەخارجی مەکەوە دەس پێ نەکردووە هەروەک زۆر کەس ئەمڕۆ ئەمە ئەنجام دەدەن ، بەڵکو هەموو عەمرەکانی لەناوەوەی مەکە بوو ، وە لەدوای دابەزینی وەحی سیازدە ساڵ لەمەکە مایەوە جا لەو ماوەیەدا لێی نەگێڕدراوەتەوە کە لەدەرەوەی مەکەوە عومرەی دەس پێ کردبێت ، ئەو عومرەیەیی کە پێغەمبەری خوا صَلَّى اللهُ عليه وآله وسَلَّم ئەنجامی دا عومرە بوو لەناوەوەی مەکە ، نەک وەک عومرەی ئەوانەی کە لەناوەوەی مەکەن ودەچنە دەرەوە بۆ ئەوەی لەوێوە دەس بەعومرە بکەن ، وە لەسەر دەمی ئەودا هیچ کەسێک جگە لەعائیشە ئەو کارەی نەکردە ، عائیشەش بۆیه وای کرد چونکە دەستی کردبوو بەعومرە وتوشی حەیز بوو ، جا پێغەمبەر صلی اللە علیە وسلم فەرمانی پێ کرد بەوەی حەجەکەی لەگەڵ عومرە بکات و وبوو بە (قارن) وپێشی ڕاگەیاند کە کەسوڕانەوەی لەنێوان سەفا ومەڕوەدا جێگرەوەیە بۆ حج وعومرەکەی ، بەڵام عائیشە شتێک لەدەرونیدا دروست بوو کەهاوەڵەکانی بەحەج وعومڕەوە بگەڕێنەوە چونکە ئەوان توشی حەیز نەبوو بوون وە ئەویش بەعومرەیەکەوە کەلەگەڵ حەجەکەیدا ئەنجامی داوە بگەڕێتەوە ، بۆیە پێغەمبەر صلی اللە علیە وسلم فەرمانی بەبراکەی کرد لە(التنعيم)ەوە عومرەی پێ بکات وەک ئارام کردنەوەی دڵی ، و نەبراکەی و نەجگە لەویش کە لەگەڵی بوون لە (التنعيم) ەوە لەو حەجەدا عومرەیان دەس پێ نەکرد »(٤).\nبەڵام هیچ ڕێگریەک لەوە نی یە عومرەی تر ئەنجام بدرێت دوای تەواو بوونی ڕێو ڕەسمی حەج گەر گەڕابێتەوە بۆ نموونە لەمزگەوتی پێغەمبەر صلی اللە علیە وسلم گەڕابێتەوە یاخود دەرچووبێت بۆ میقات گەر بیەوێ عومرەکەی دوو بارە بکاتەوە ، وەبەتایبەت ئەوانەی کەکاتی پێویستیان نەبووە بۆ ئەنجام دانی عومرەکەیان ، ئەمەشە بەبەڵگەی ئەوەی کە البيهقي گێڕاویەتیەوە «أَنَّ عَائِشَةَ رَضِيَ اللهُ عَنْهَا كَانَتْ تَعْتَمِرُ فِي آخِرِ ذِي الحِجَّةِ مِنْ الجُحْفَةِ»(٥)\nواتە : عائیشە لەکۆتایی مانگ زولحەجەوە و لەجوحفەوە عومرەی دەکرد .\nواتە : عائیشە کاتێ حەجی بکردبایە دەمایەوە تاوەکو خەڵک ئیحرامیان دەبەست ئەویش دەردەچوو بۆ جوحفە ولەوێوە ئیحرامی دەبەست بۆ عومرە »(٦).\n(١) أخرجه البخاري في «الإحصار وجزاء الصيد»، باب حج النساء: (١٧٦٤)، ومسلم في «الحج»، باب فضل العمرة في رمضان: (٣٠٣٩)، وأبو داود في «المناسك»، باب في العمرة: (١٩٩٠)، وابن خزيمة في «صحيحه»: (٣٠٧٧)، والحاكم في «المستدرك»: (١٧٧٩)، من حديث ابن عباس رضي الله عنهما.\n(٢) أخرجه البخاري في «أبواب العمرة»، باب وجوب العمرة وفضلها: (١٦٨٣)، ومسلم في «الحج»، باب في فضل الحج والعمرة ويوم عرفة: (٣٢٨٩)، والنسائي في «مناسك الحج»، باب فضل العمرة: (٢٦٢٩)، وابن ماجه في «المناسك»، باب فضل الحج والعمرة: (٢٨٨٨)، وابن حبان في «صحيحه»: (٣٦٩٦)، وابن خزيمة في «صحيحه»: (٣٠٧٢)، وأحمد: (٧٣٠٧)، من حديث أبي هريرة رضي الله عنه.\n(٣) «زاد المعاد» لابن القيم: (٢/ ١٠٠).\n(٤) المصدر السابق: (٢/ ٩٤).\n(٥) أخرجه البيهقي في «السنن الكبرى»: (٨٨٠٧)، عن سعيد بن المسيب رحمه الله. قال الألباني في «السلسلة الصحيحة» (٦/ ٢٥٨): «إسناده صحيح».\n(٦) «مجموع الفتاوى» لابن تيمية: (٢٦/ ٩٢).\nئەو ناڕەحەتیانە چی یە کەڕوو بەڕووی ئەو کەسە دەبێتەوە کەدەچێت بۆ حەج ؟ ئەو خوێنانەی (سەر بڕینی حەیوان) كە لە حەجدا واجب دەبن کامانەن ؟ کاریگەری و شوێنەواری حەج چی یە لەسەر دەروون وژیانی موسوڵمان ؟ ئەو زیکرانەی لە کاتی حەج و عومرەدا دەخوێندرێت ئایا لە کاتى طەواف و سەعى نێوان صەفا و مەڕوەدا مەرجە دەست نوێژت هەبێ؟\nسەردان: ٩٠٦ بەش: حەج و عومرە\nپرسیاری دواترئامۆژگاری بۆ ئەو کەسانەی کە تازە ئیلتزامیان کردووە بەدینەوەپرسیاری پێشترمانای ئایەتى ﴿ ولمن خاف مقام ربه جنتان ﴾ و ﴿ إن الله لا يغير ما بقوم حتى يغيروا ما بأنفسهم ﴾


دوو بەرپـرسی باڵای دیموکراتەکان ناڕەزایی بەرامبەر ڕێکەوتنەکەی ئەنکەرە دەردەبڕن\nنانسی پـیلۆسی سەرۆکی ئەنجومەنی نوێنەرانی ئەمەریکا و چەک شومەر سەرۆکی دیموکراتەکان لە ئەنجومەنی سینات پـێکەوە ڕاگەیاندنێکیان بڵاوکردەوە سەبارەت بە هەڵوەشاندنەوەی بڕیاری سزادانی کاربەدەستانی حکومەتی تورکیا لەلایەن سەرۆک ترامپەوە لە پاش ئەو ڕێکەوتنەی دوێنێ پـێنجشەممە لە ئەنکەرە پـێیگەیشتن.\nلە ڕاگەیاندنەکەیاندا دەڵێن:\n" بڕیاری سەرۆک بۆ هەڵوەشاندنەوەی ئەو سزایانەی سەر تورکیا سەپـێندراون بەهۆی هێرشی دڕاندانەی بۆ سەر هاوبەشە کوردەکانمان، لە بەرامبەر ئاگربەستێکی بە ڕواڵەت، بە شێوەکی مەترسیدار متمانەکردن بە سیاسەتی دەرەوەی ئەمەریکا دەخاتە ژێر پـرسیارەوە، وە پەیامێکی مەترسیدار بە هاوپەیمان و دوژمنانمان دەنێرێت کە ئەویش ئەوەیە ناکرێت متمانە بە قسەکانمان بکرێت.\nسەرۆک ئەردۆغان دەستی لە هیچ هەڵنەگرتووە، وە سەرۆک ترامپ هەموو شتێکی داوەتێ. تورکەکان بە ئاشکرا گوتویانە ‘ ئەمە ئاگربەست نیـیە’ وە بە ڕوونی گوتوویانە’ بۆ ماوەی 120 کاتژمێر ئۆپەراسیۆنەکە ڕادەگرن هەتا تێرۆرستان دەڕۆن‘ ــ کە ئەمە مەبەستیان جەنگاوەرە کوردە قارەمانەکانە ئەوانەی نزیکەی 11 هەزار قوربانیـیان داوە لە شەڕەکەماندا بۆ شکستهێنان بە داعش. هەروەها ئەم ڕێکەوتنە هیچ سوودی نیـیە بۆ ڕێگەگرتن لە هەڵهاتنی داعشە زیندانیکراوەکان، وە نیشانی دەدات سەرۆک بە تەواوی هیچ ستراتیژیەتێکی نیـیە بۆ شکستهێنان بە داعش. ئەو قسەیەی دەڵێن تورکیا و سوریا پاسەوانی زیندانیکراوەکان دەکەن جێی شەرمە و ئاسایشی وڵاتەکەمان دەخاتە بەر مەترسیـیەوە. هێشتا داعش هەڕەشەیە، وە بێ گومان لە جاران زیاتر سەرۆک ترامپ گڵۆپی سەوزی بۆ ئەردۆغان هەڵکردووە بۆ ئەنجامدانی هێرشی داگیرکاری بۆ سەر سوریا.\nسەرۆک ترامپ ئاژاوە و نائارامیـیەکی لە سوریا نایەوە کە بووەتە هۆی کوژرانی دەیان کەسی سیڤیلی بێ تاوان، وە ئاوارەبوونی سەدان هەزار کەسی دیکە و داعش هان دەدات سەرلەنوێ بگەڕێتەوە. تەنیا نەیارانمان سوودمەندن لە سیاسەتەکانی سەرۆک: داعش، بەشار ئەسەد، ڤلادیمیر پـوتن، ئێرانن. ئەم بڕیارەی ئەمڕۆ ئەوە پـشتڕاستدەکاتەوە سەرۆک ترامپ لە پـوتن ناڕوانێت وەک مەترسی بۆ سەر وڵاتەکەمان.\nدوێنێ، دەنگدانی هەردوو پارت بە دەنگی 345-60 لە ئەنجومەنی نوێنەران لە دژی بڕیاری سەرۆک وە داواکردنی ستراتیژیەتێکی ڕوون و ئاشکرا بۆ دژی داعش هەنگاوێکی گرنگە، وە پـێویستە ئەنجومەنی سیناتیش دەستبەجێ هەمان کاربکات بکات. هەفتەی داهاتوو، ئەنجومەنی نوێنەران کۆمەڵێک سزای توند پەسەند دەکات کە لەلایەن هەردوو پارتەوە ئامادەکراون بۆ نەهێشتنی ئەو کارەساتە مرۆیـیەی سەرۆک ترامپ لە سوریا نایەتەوە. سەربازانمان و هاوپەیمانانمان و هاوبەشەکانمان کە هەموویان بەدەست شەڕی سوریاوە دەناڵێنن شایستەی ڕێبەرایەتیـیەکی زیرەک و بەهێز و ژیرن لە واشنتن."


دز لە بازاری شێواو دەگەڕێ\nسەیرە مافیا و هەراجچیەکان باس لە ڕیفراندۆم و دەوڵەت دەکەن، لە کاتێکدا سەروەری یاسا کراوەتە ئاردی ناو دڕک، ئەرستۆ دەڵێت (گەر مرۆڤ لەیاسا و دادپەروەی جیا بۆوە، ئەوسا دەبێتە سوکترین گیاندارەکان) ، سەیرە هەراجچیەکانی نەوت و وەبەرهێنان و هاوڵاتی دەیانەوێت بەم دروشمانە خۆیان دەرباز بکەن لەم قەیرانە ئەخلاقیە گەورەیە، بەبێ ئەوەی هیچ مەعریفەیەکیان لەبارەی چاکەی گشتییەوە نەبێت، گەر دەوڵەت دروست بکەن دواتر دەبێت دەستورت هەبێت ئەوکات لەبەر دەم دو ئەگەردان :\n١-دەوڵەتێک بە دەستوری دز ومافیا و یاسای سروشتی و دارستان... ئەمەیە کە ئێوە دەتانەوێت.\n٢-دەوڵەتێک بە دەستوری پرنسیپی هاوڵاتی بون.\nئەگەرێکیان ئەوەیە کە ئێمە نامانەوێت، ئەگەرەکەی تریان کە ئێوە ئەتانەوێت کە ئێمەش هەمومان سەرتان بۆ دانەوێنین بەڵام ئێمە بەم پرنسیپە کار دەکەین (گەر دەتەوێت سەربەرز بیت سەر دامەنوێنە بۆ هیچ کەسێک بەهەرهۆیەکەوە بێت چونکە لەوانەیە فرسەتی ئەوەت دەست نەکەوێت جارێکی تر سەر بەرز بکەیتەوە) عومەر موختار.\nدەستوری هاوڵاتی بون سەری خۆتان دەخوات، کێ هەیە بڕوا بکات کە ئێوە دەوڵەتێک دروست بکەن کە سەری خۆتان بخوات کە دەوڵەتی هاوڵاتی بونە، ئێوە دەوڵەتێکتان دەوێت کە سەری هەمومان بخوات نەک هی خۆتان، هەردوکتان بەمافیاکانی دەور و بەرتانەوە.


ئاكشن - درامی - چیرۆكی هه‌ست بزوێن 10/8.2\n(ئانا) و (یۆھان)ی كوڕی، لەگەڵ خوشكە نەخۆشەكەیدا بە ناوی (ئیستەر)؛ گەشت دەكەن بۆ یەكێك لە شارەكانی نێوەندی ئەوروپا كە بەردەوام گۆڕەپانی جەنگە، پاش گەشتەكەیان لە میوانخانەیەكی چۆڵ لە شارۆچكەیەكدا دەمێننەوە.\n(كارین) بە ئومێدی چاكبوونەوەی لە نەخۆشییەكەی؛ لەگەڵ خانەوادەكەیدا لە خانوویەكی نزیك كەنار دەریا ھاوین بەسەر دەبەن، (مارتن)ی ھاوسەری گرنگی پێدەدات و (ماینس)ی برای لەژێر كاریگەری نەخۆشی خوشكەكەی و حەزە سێكسییەكانیدا بەردەوام شڵەژاو دەردەكەوێت، وە (دەیڤد)ی باوكیان، دەیەوێت ببێت بە نووسەر و كەسێكی لووتبەرزە، ئەمانە؛ (كارین) بەرەو شێتبوون دەبەن.\nسامۆرایەک سەردانی شارێک دەکات کە لەلایەن دوو کەسەوە دابەشکراوە و جەنگێکی ناوخۆی سەختی تێدایە، ئەویش بڕیار دەدات خەڵکی شارەکە لە دەستی هەردووکیان ڕزگاربکات\n(ساشا)ی تەمەن حەوت ساڵان ڕۆژانە ڕاهێنانی کەمانچە دەکات تا ئاواتى خێزانەکەی بەدی بهێنێت، لەگەڵ ئەوەشدا تەواو گۆشەگیرو بێزار بووە بەهۆی ئەو دوبارەبوونەوەیە لە ڕۆژەکانیدا، (ساشا) بە زوویی باوەڕو متمانەی بۆ ئەگەڕیتەوە کاتێک بە ڕێکەوت کرێکارێک بەناوی (سێرگی) ئەبینێت و هاوڕێیەتی ئەکات. (سێرگی) لە گەڕەکە ڕاقیەکانی شاری مۆسکۆ ئیش لەسەر ڕۆڵەیەک "steamroller " دەکات..


عێراق زیادكردنی هه‌نارده‌كردنی نه‌وت له‌گه‌ڵ توركیا تاوتوێده‌كات Kirkuk TV\nعێراق زیادكردنی هه‌نارده‌كردنی نه‌وت له‌گه‌ڵ توركیا تاوتوێده‌كات\n20:56 - 2022-05-22\nئیحسان عەبدولجەبار ئیسماعیل، وەزیری نەوتی عێراق پێشوازی له عەلی رەزا گۆنای باڵیۆزی تورکیا لە بەغدا كردو زیادکردنی تواناکانی هەناردەکردنی نه‌وتی عێراق لە بەندەری جەیهانی تورکیاوە تاوتوێكرا، ئه‌ویش دوای چاره‌سه‌ركردنی ئاڵنگارییە یاساییەکان.\nله‌و باره‌یه‌وه، نوسینگەی ڕاگەیاندنی وەزارەتی نەوت لە ڕاگەیەندراوێکدا، ئاماژه‌ی بۆئه‌وه‌شكردوه، ئه‌مڕۆ(٢٢ی ئایاری ٢٠٢٢)، "وه‌زیری نه‌وت پێشوازی لە گۆنای کردووەو لە میانی کۆبوونەوەیه‌كدا، ته‌ئكید لە پتەوکردنی پەیوەندییە دووقۆڵییەکانی نێوان هەردوو وڵات كراوه‌ته و ڕۆڵی کۆمپانیا تورکییەکانش لە پشتیوانیکردن و بەشداریکردن لە پەرەپێدانی بەرهەمهێنان و پڕۆژەی نوێ بۆ وەزارەتەکە و کۆمپانیای نیشتمانیی نەوت باسكراوه.\nباسی له‌وه‌شكردوه كه، وه‌زیری نه‌وت جەختیكردووه‌تەوە، له، گرنگیی پەرەپێدانی پەیوەندییە دووقۆڵییەكان و كاركردن بۆ زیادكردنی تواناكانی هەناردەكردن لە بەندەری جەیهانی توركیاوە، ئه‌ویش، دوای چارەسەركردنی ئاڵنگارییە یاساییەكان، بە شێوەیەك كە بەرژەوەندییەكانی عێراق بەدیبهێنێت، لەڕێگەی پڕۆژەو ڕێککەوتنی نوێیه‌وه.\nنوسینگەكه‌ی وه‌زیری نه‌وت، روونشیكردووه‌ته‌وه، هه‌ر له‌و دیداره‌دا گرنگترین دواپێشهاتەکان سه‌باره‌ت به جێبەجێکردنی بڕیاری دادگای فیدراڵی ژماره (59) ی ساڵی 2012 و گرنگی ته‌واوكاریی(التكامل) لە پیشەسازیی نەوتدا باسکراون.\nهه‌ر بەگوێرەی بەیاننامەکە باڵیۆزی تورکیاش "ویستی وڵاتەکەی بۆ پپته‌وكردن و په‌ره‌پێدانی پەیوەندییە دووقۆڵییەکان و هاوکارییە هاوبەشەکانی نێوان هەردوو وڵات دەربڕیوە بە شێوەیەک خزمەت بە بەرژەوەندییە هاوبەشەکان بکات.\nبه‌غدا ـ به‌تۆمه‌تی بازرگانیكردن به مرۆڤ 3 كه‌س ده‌ستگیركران\nسەرۆک بەرهەم پێشوازیکرد لە باڵیۆزی ژاپۆن لە عێراق\nبه‌غداد: هه‌رێم پابه‌ند نییه به سیستمی نیشتمانی كۆنترۆڵی جۆری بۆ كاڵاكان\nعیراق و هه‌رێم هه‌فته‌ی داهاتوو وه‌ك رۆژانی پشووی جه‌ژنی قوربان راده‌گه‌یه‌نن\nوەفدێكی پەرلەمان بەشداریی لە ساڵڕۆژی كیمیابارانی سەردەشت ده‌كات\nپێشمه‌رگه‌و سوپا دۆخی ئه‌منی سنووری نه‌وجول تاوتوێ ده‌كه‌ن\nپه‌رله‌مانی كوردستان پرۆژه یاسای هه‌مواری یه‌كه‌می یاسای نه‌وت و گاز په‌سه‌ند ده‌كات\nبافڵ جەلال تاڵەبانی سەرۆکی یەکێتیی نیشتمانیی کوردستان پێشوازیکرد لە كونسوڵی رووسیا


چۆن نمرەکەت لە بەشی گوێگرتن (Listening)ـی تاقیکردنەوەی ئایەڵتس IELTS بەرز دەکەیتەوە؟ - سێنتەری پەرەپێدان و زمان\nچۆن نمرەکەت لە بەشی گوێگرتن (Listening)ـی تاقیکردنەوەی ئایەڵتس IELTS بەرز دەکەیتەوە؟\nڕەنگە تۆ پێشتر تاقیکردنەوەی ئایڵتست کردبێت و دەتەوێت نمرەکەت بەرز بکەیتەوە. یاخود ڕەنگە تێبینیت کردبێت لەکاتی ئەنجامدانی ڕاهێنانی ئامادەکاری تاقیکردنەوەکە کۆنمرەت بەهۆی کەمی نمرەی بەشی گوێگرتن نزم بۆتەوە.\nلەئەنجامدا، هاوشێوەی بەشەکانی تر لە تاقیکردنەوەی ئایەڵتس بەشی گوێگرتن نمرەکەی لە نێوان ١-٩ دایە ( لە ئاستی بەکارنەهێن (Non-User) بۆ ئاستی شارەزا (Expert)). هەروەها نمرەی بەشی گوێگرتن لەگەڵ سێ بەشەکەی تر(خوێندنەوە، نوسین، قسەکردن) ئەژماردەکرێت بۆ دەستکەوتنی نمرەی کۆتایی، کە ڕەنگە ژمارەی تەواو بێت وەکو(٧، ٨، ٩) یان ژمارەی تەواو و نیوە وەکو ( ٨,٥ ، ٧,٥ ، ٦,٥).\nنمرەی گوێگرتن لە تاقیکردنەوەی ئایەڵتس:\nهاوشێوەی بەشەکانی تری تاقیکردنەوەکە، نمرەی بەشی گوێگرتنیش بەم شێوەیەیە:\nئاستی کارامەیی نمرەی ئایەڵتس\nشارەزا Expert 9\nزۆرباش Very good 8\nباش Good 7\nبەتوانا Competent 6\nناوەند Modest 5\nسنوردار Limited 4\nزۆرسنوردارVery limited 3\nپچڕ پچڕ Intermittent 2\nبەکارنەهێن Non-user 1\nکەواتە ئەگەر تۆ یەکێکیت لەو کاسانەی ڕوبەرووی ئاستەنگ دەبیتەوە لە بەشی گوێگرتنی تاقیکردنەوەی ئایەڵتس و لە هەمان کاتدا دەتەوێت کۆنمرەت بەرزبکەیتەوە، ئەوا پێویستە چوستیت زیاد بکەیت. بۆ ئەم مەبەستەش لێرەدا چەند پێشنار و سەرنجێک دەخەینەڕوو بۆ باشترکردن و بەرزکردنەوەی نمرەی بەشی گوێگرتن. تەنها یەک دەقیقە لە کاتت ببەخشە بە خوێندنەوەی ئەم بابەتە تاوەکو چەند ڕێنماییەکی بەسود فێرببیت!\n١- هەوڵبدە ئاشنابیت بە پرسیارەکان و نمرە دانان\nسەرەتا و پێش هەموو شتێک، پێویستە زانیاریە سەرەتاییەکان دەربارەی تاقیکردنەوەکە بزانیت چونکە ئەوە یارمەتیت دەدات لەوەى بزانیت چۆن نمرەکەت ئەژماردەکرێت و چ جۆرە توانایەکت هەڵسەنگێنراوە لە تاقیکردنەوەکەدا. بۆ زانیاری زیاتر لەسەر پرۆسەی نمرە دانان و ئەو پرسیارانەی کە بەشێوەیەکی بەرچاو دوبارە دەبنەوە ئەوە سەردانی هەردوو لینکی (نمرەدانان لە ئایەڵتس) وە (جۆری پرسیارەکانی ئایەڵتس لە بەشی گوێگرتن) بکە.\n٢- هەوڵبدە ئاشنا بیت بە شێوازی دەربڕین\nهەروەک لە پۆستی تردا باسی ئەوەمان کرد کە ( چۆن توانای گوێگرتن باشتر دەکەیت)، هەروەها پێویستە ئاشناش بیت بە شێوازی قسەکردنی بەریتانی ( چونکە ئایەڵتس تاقیکردنەوەیەکی بەڕیتانیە). هاوکات پێویستە بە شێوازەکانی تری قسەکردنی ئینگلیزی ئاشنابیت تاوەکو لە بەشی گوێگرتن بە تەواوی تێبگەیت. بۆ دەست کەوتنی زانیاری زیاتر لەسەر شێوازی دەڕبڕینی بەڕیتانی ئەوا سەردانی پۆستی دەیڤد بکە دەربارەی ( شێوازی قسەکردن لە تاقیکردنەوەی ئایەڵتس).\n٣- جیاوازی کردن لە نێوان دەنگە هاوشێوەکان\nهەندێک لە فێرخوازان کێشەیان هەیە لە جیاکردنەوەی دەنگە هاوشێوەکان، چونکە لە زمانی دایکی خۆیاندا ئەم دەنگانە نین. بەهۆیەوە فێرخوازان بە هەڵە لە زانیاری و لە وەڵامەکان تێدەگەن. تاوەکو لەم هەڵانە بە دوربیت (ڕاهێنان لەسەر دەنگە هاوشێوەکان) بکە.نمونەش بۆ دەنگە هاوشێوەکان ( /i/ و /i:/ و /e/ و /æ/ و /u/ و /u و /a:/ و /ʌ/)\n٤- پێشبینی بکە\nپێشبینی کردنی زانیاریەکان بەشێکی گرنگە تا بتوانیت نمرەیەکی بەرز لە بەشی گوێگرتنی ئایەڵتس بەدەست بهێنیت. وە هەندێک جار یارمەتیدەرە بۆ ئەوەى وەڵامەکە بزانیت پێش ئەوەى گوێبیستی وەڵام بیت. بۆ ئەوەی فێربیت چۆن پێشبنی وەڵام دەکەیت سەیری ئەم روونکرنەوە وردە بکە (گوێگرتنی ئایەڵتس ڕێنماییەکان بەشی یەکەم) و (ڕێنماییەکان بەشی چوارەم) هاوکات بۆ باشترکردنی تواستت لەبەشی گوێگرتنی ئایەڵتس، پێویستە ڕاهێنان تا دەتوانیت بە ڕاهێنانە زیندووەکانی ئایەڵتس ڕاهێنان بکەیت.\n٥- سەرنجی وشەکانی یەکتربەستن و زانیاری دووبارەوەبوو بدە\nتێبینی وشەکانی یەکتربەستنی وەکو (یەکەم، دواتر، هەروەها، هتد) بدە کە پەیوەندی جیاوازی نێوان وشەکان نیشان دەدەن وەکو خستنەسەر یان پێچەوانە. زۆرجار زانیاریە گرنگەکان دوای ئەم وشانە دێن، بۆیە پێویستە بە وریاییەوە گوێبگریت. وە هەندێک جاریش وشە دووبارەوەبوەکان بریتین لە وشە گرنگەکان بۆیە بە وردی سەرنجیان بدە چونکە لەوانەیە وەڵامە ڕاستەکە بن.\n٦- وشەی زیاتر فێرببە\nتۆ لەهەر بەشێکی تاقیکردنەوەکە دابیت، پێویستت بەوە هەیە کە وشەی زۆر بزانیت بۆ ئەوەی سەرکەوتوبیت لەتاقیکردنەوەکە. چونکە تا زۆرتر وشە بزانیت، زۆرتر یارمەتیدەرە لە باشتر تێگەیشتن لە زانیاریەکان و پێدانی وەڵامی ڕاست. هەندێک لە فێرخوازان ئارەزووی فێربوونی وشەی تازە ناکەن چونکە لەبەرکردن و وەبیرهاتنەوەیان فێرخواز بێزار دەکات. لە ڕاستیدا هەندێک ڕیگای چێژبەخشن هەن بۆ فێربوونی وشەی تازە، بۆ ئەم مەبەستە تکایە سەردانی ئەم پۆستە بکە ( پێنج رێگای چێژبەخش بۆ فێربوونی وشەی ئینگلیزی)\n٧- ڕاهێنان بکە\nپێویستە ڕۆژانە هەندێک کات لە ڕاهێنان لەسەر بەشی گوێگرتنی ئایەڵتس بەسەربەریت. بۆ نمونە، دەتوانیت ڕاهێنان لەسەر تاقیکردنەوە زیندووەکانی بەشی گوێگرتن بکەیت یان گوێ لە ڕادیۆ بگریت یان سەیری فیلم بکەیت. لەهەریەک لەم ڕێگایانە سەرەنجی وورد بدە بە بابەتەکانی گوێگرتنەکە و هەوڵی تەواوی حۆت بدە تا لەهەر وردەکاریەک تێبگەیت. ئەگەر لە شتێک تێنەگەیشتیت، دووبارەی بکەرەوە هەرچەندێک ویستت لێی بوو تاوەکو لێی تێدەگەیت، ئەمە بە دڵنیاییەوە توانای تێگەشتنت زیاد دەکات!\nسەرچاوە: ماڵپەڕی ماگوش\nوەرگێرانی: بێوار ئەحمەد